


                           መእተዊ
ነዛ ፈላሚት ጥራዝ መዝሙር ትግርኛ ኣዳሊውና ንክነቕርብ ዘብቀዐና ኣምላከ ቅዱሳን እግዚአብሔር ክብርን ምስጋናን ይብፀሓዮ።

ወዲ ሰብ ንፈጣሪኡ ንእግዚአብሔር ካብ ዘቕርቦም ኣገልግሎታት ሓደ መዝሙር እዩ። ናይ መዝሙር ኣገልግሎት ብጥንተ ተፈጥሮ ዝተውሃበና ፀጋ እምበር ብስጋዊ ምርምር ጥራሕ ዝርከብ ኣይኮነን። ‹‹ናይ እግዚአብሔር ስም ንኸመስግኑ ኣዳም ምስ ወላዱ ተፈጢሩ›› (3ይ መቃ.2፡12) 
እዚ ኣገልግሎት ዋላ እኳ ብዝርኣይ ናይ ኣካል ምንቅስቓስን ናይ መዝሙር መሳርሕን ዝፍፀም ይኹን እምበር ዋና መራሒት ግን ለባዊት(መስተውዓሊት)፣ ነባቢት(ተናጋሪት)፣ ሕያዊት (ዘይትመውት) ዝኾነት ነፍስና እያ።ስለ ዝኾነ ድማ ሰብ ናይ መዝሙር ኣገልግሎት ክፍፅም እንትሓስብ ከም ስጋዊ ስርዓት ቓላት ብምጥዕዓም ምዝማር ጥራሕ ከይኮነስ ብምስትውዓል(ብለባዊነት) ክዝምር ይግባእ። ‹‹ዘምሩ ልብወ--ብምስትውዓል ዘምሩ››(መዝ 46፡7) 

ናይዚ ኣገልግሎት ተቐባሊ ናይ ወዲ ሰብ ምስጋና ምንም ዘይውስኸሉ ብባህሪኡ ምስጉን ዝኾነ እግዚአብሔር ስለ ዝኾነ ፍፁም ፍርሓትን ጥንቃቐን ክህልወና ይግባእ።ካብዚ ወፃኢ እንተኾይኑ ግን ኣብ ቅድሚ ሰብን እግዚአብሔርን ዋጋ ኣይንረኽበሉን።
ናይ ኣቦታትና ኣምላኽ እግዚአብሔር ምስጋና ይብፅሓዮ በዚ መዳይ ቅድስት ቤተክርስቲያና ዝተዓደለት እያ። ምስጢረ ሃይማኖትን ቅዱሳት መፃሕፍትን ዝትርጉም፣ ካብ ሰማያውያን መላእኽቲ ዝወረደ፣ ዜማኡ ብስርዓት ዝተመጠነ፣ ቓላቱ ብዝግባእ ዝተዋደደ፣ ስነ ስርዓቱ ሕሊና ዝምስጥ መንፈሳዊ ዝማሬ አለዋ፡፡ ምእመናን እውን ብሕብረት ኮነ ብውልቀ ምስጋና እንተቕርቡ ነዚ ካብ ኣቦታቶም ዝወረስዎ ዜማን ስርዓትን ክኽተሉ ይግባእ። በዚ መሰረት ድማ ኣብ ላዕለዎት ትካልት ትምህርቲ ንዝርከቡ ኦርቶዶክሳውያን መናእሰይ ብትምህርተ ሃይማኖትን ክርስቲያንዊ ስነ ምግባርን ንክሃንፅ ሓደራ ዝተቐበለ ማሕበረ ቅዱሳን ካብ ዝህቦም ኣገልግሎታት ሓደ መዝሙር እዩ። ክሳብ ሕዚ ብዝተፈላለዩ ቋንቋታት ናይ መዝሙር ካሴታትን ቪሲዲታትን ኣሐቲሙ ንኣገልግሎት ኣቕሪቡ እዩ።

ቅድም ክብል ብቋንቋ ትግርኛ ሰለስተ ናይ መዝሙር ካሴታት ዝተሓተመ እንትኾን ኣብዚ ሐዚ እዋን ድማ ቪሲዲን ቑፅሪ-4 ካሴትን ኣብ ምድላው ንርከብ።እዚ ሐዚ ኣቕሪብናልኩም ዘለና ጥራዝ ድማ እዘን ቅድም ክብላ ዝተሓተማ ናይ ትግርኛ መዝሙራትን ካልኦት ካብ ኣምሓርኛ ዝተተርጎሙን ዝሓዘ እዩ። እቶም ናይ ኣምሓርኛ መዝሙራት ብቐጥታ ዝተተርጎሙ እንትኾኑ በቲ ናይ ኣምሓርኛ ዜማ እዮም ዝዝመሩ። ናይ ማእከላትን ግቢ ጉባኤያትን መዝሙር ክፍሊ መተሓባበርቲ ነቲ ዜማ አፅኒዖም ንኻልኦት ንኸለማምዱ ምእንታን ክሕግዝ ናይ ኩሎም መዝሙራት ዜማ ብካሴት ተዳሊዉ ኣሎ። መብዛሕቲኦም መዝሙራት ካብ ኣምሓርኛ ዝተተርጎሙ ብምዃኖም ሙሉእ ብሙሉእ ካብቲ ካሴት ተቐዲሖም እዮም። ብዝበለፀ ግን እቲ ዜማ ካብቶም ናይ ኣምሓርኛ ካሴታት እውን ምፅናዕ ይከኣል እዩ። 

እዚ ሐዚ ተዳሊዉ ዘሎ ጥራዝ ኮነ ካሴት ንማእከላትን ግቢ ጉባኤያትን ኣገልግሎት እምበር ንመሸጣ ዝውዕል ኣይኮነን።
 
ኣብ መወዳእታ ድማ ናይ ማሕበረ ቅዱሳን ኣባላትን ካልኦት ነዚ ኣገልግሎት ክትድግፉ እትደልዩ ወገናትን ዝረኸብክምዎም ነባር መዝሙራትን ካብ ማህሌት ዝርከቡ ወረባትን ብፅሑፍን ካሴትን እንተልኢክኹምልና፤ ናይ ግጥምን ዜማን ውህብቶ ዘለኩም ድማ መዝሙር እናዳለኹም እንተልኢክኹም ብፍጥነት እናዳለውና ክነቕርብ ከምእንኽእል እናገለፅና ነዚ ጥራዝ ኣብ ምድላው ንዝተሓባበሩና ኩሎም ልዑል እግዚአብሔር ፀጋኡ ንከብዝሓሎም ንምነ። 
                                                      ወይትባረክ አምላከ አበዊነ።

መዝሙር ዘዘወትር
1. ኦ ጎይታና
   ኦ ጎይታና መን ኣሎ ከማኻ/2/
   ንዓና ክትብል ኣብ መስቀል ተሰቐልካ/4/
2. ንክንሳህ 
ንክንሳህ መንፈስ ቅዱስ ኣይትፈለየና /2/
ኣይትፈለየና /2/ ሓይልኻ ሃበና /2/
3. ኣልቦ ዘከማየ
ኣልቦ ዘከማየ(፪) ኣበሳ ኃጢኣት ገባሪ (፪)
ወኣልቦ ዘከማከ(፫)እግዚኣብሔር መሐሪ(፪)
መድኃኔዓለም ክርስቶስ ዓለማተ ኩሉ ፈጣሪ(፪)
በደመገቦከ(፫) ኃጢኣትየ ኣስተሥሪ(፪)
ከምዝኸማይ የለን ከምዝኸማይ ኣበሳን ሓጢኣትን ገባሪ(፪) 
ከማኻ እውን የለን(፫) እግዚኣብሔር መሓሪ(፪)
     መድሃኒዓለም ክርስቶስ ናይዚ ዓለም ኩሉ ፈጣሪ(፪)
     ብደም ናይ ጎንኻ(፫) ሓጢኣተይ ኩሉ ኣስተስሪ(፪)
4. ንእግዚአብሔር ተኣዘዙ
ንእግዚአብሔር ተኣዘዙ ስሙ´ውን ፀውዑ
ንህዝብታት ምግባሩ ንገርዎም 
ምስጋና ንስሙ ኣቕርቡ ፡፡
ሰንበት ኣኽብሩ ፅድቂ´ውን ስርሑ
ሰማያዊ መኽዘን ንዓርስኹም ስንቂ ኣዳልዉ
ነቐዝ ኣብ ዘየበላሽዎ ሌባ ኣብ ዘይረኽቦ
ድልዋት ኮይንኩም ንበሩ 
ጉዳይ ላዕላይ ሰማይ ሕሰቡ
ክርስቶስ ኣብ ዝነብረሉ፡፡
5. ሓቀኛ ዝኾነት
ሓቀኛ ዝኾነት ሃይማኖትና
ብደሙ መስሪቱ ኣምላኽ ዘፅነዐልና
ተዋህዶ ንፅህት እምነትና
ንኣዳም ንሄዋን ተስፋ ዝሃበላ
ኣምላኽ ካብ ማርያም ዝተወለደላ
ሓንቲ እያ ሃይማኖት ካልኣይቲ ዘይብላ
ንተዋህዶ ክብሉ ቅዱሳን ኣቦታት
ህይወቶም ሰዊኦም ኮይኖም ሰማእታት
ኣረኪቦምና ኣለዉ ቅድስቲ ሃይማኖት
ቅዱስ ጊዮርጊስ ሊቀ ሰማዕታት
ህይወቱ ሰዊኡ ፀኒዑ ብእምነት
ኣርኣያ ክኸውን ንኹሎም ፍጥረታት
ንሕና እውን ኩልና ከምቶም ኣቦታትና
ክንፀንዕ ይግባእ በዚኣ እምነትና
ምእንቲ ክንረክብ ክብሪ ካብ ኣምላኽና

6. ተዛረቡ  
   ተዛረቡ ድንቂ ስርሑ እውን መስክሩ/2/፣                                          
   ተኣምሩ ንዓለም ንገሩ /2/፣
   ድንቂ ስርሑ መስክሩ፣
7. ኩሎ ዘፈቀደ  
  ኩሎ ዘፈቀደ ገብረ እግዚአብሔር /2/፣
    በሰማይኒ ወበምድርኒ ወበባሕርኒ ወበኩሉ ቀላያት /4/፣
ትርጉም፡ እግዚኣብሔር ኣብ ሰማይን ምድርን፣ ባሕርን ፈሰስትን ኩሉ ዝፈቀዶ/ዝሓሰቦ/ ገይሩ፣
8. ኖላዊ ትጉህ  
ኖላዊ ትጉህ ዘኢትነውም/2/
ማኅበረነ/2/ ዕቀብ በሰላም/2/
    ትጉህ ሓላዊና ዘይትታኸስ/2/
    ማሕበርና/2/ ሓሉ ብሰላም/2/
9. መድኃኒዓለም ኣድሒኑና  
መድኃኔዓለም ኣድሒኑና ብዘይዕፀፍ ቃሉ፣
አሀ ደስ ይበለና/2/ ዕልል በሉ/2/ ኣድሒኑና ብዘይዕፀፍ ቃሉ፣
10. ውዒልካለይ ኢኻ  
   ውዒልካለይ ኢኻ እሞ ብርህራሄኻ ዕልል/2/ ኢለ የመስግነካ፣
   ንዘለዓለም ኣማኑኤል ክግዘአልካ እየ መድኃኒዓለም፣
           ቀትሪ ፀልሚቱኒ ዙርያይ ገደል ኮይኑ፣
		   ብብዙሕ ሽግር ገፀይ ተኸዲኑ፣
       ሐጋዚ ዝሰኣንኩ ኣብ ዝመስለኒ ግዘ፣
        ፈፂሚካ ኣርሒቕካለይ ናይ ልበይ ትካዘ፣
   ኣምላኸይ ጉልበተይ ሓይለይ ትምክሕተይ፣
   ፀላኢ መሕፈሪ ናይ እምነት ምርኩዘይ፣
   ከመዘይትሓድገኒ ሐዚ ፈሊጠ፣
   ካብ ዘለኒ ኹሉ ንዓኻ መሪፀ፣
        ሕዲተይ ኣበርኪትካ እትምግብ ጎይታ፣
        ዝምልሰልካ የለን ንናትካ ውዕለታ፣
        ብቀትርን ብለይትን ኩሉ ጊዜ ዘብርህ፣
        መንክር ዝባህሪኻ እፁብ እዩ ስራሕኻ፣
  ኣምላኽ ንዓኻ ምስጋና ይብፃሕኻ
  ነዛ ባዶ ጎጆይ በረከት ዝሃብካ
  ድኻ እየ ኣይብልን ንስኻ ሃፍተይ 
  ፍፁም ዘይጎድል ሙሉእ እዩ ገዛይ
11. ንሴብሖ  
  ንሴብሖ/2/ ለእግዚኣብሔር/2/
  ስቡሓ ዘተሰብሓ/4/ 
      ነመስግኖ/2/ ንእግዚኣብሔር/2/
      ምስጉን እዩ ዝተመስገነ/4/፣
12. ሰላም ለዝክረ ስምከ  
ሰላም/3/ ለዝክረ ስምከ/2/
ጥዑመ ዜና/4/ መድኃኔዓለም ጥዑመ ዜና/2/
ትርጉም፡ጥዑም ዜና ዝኾንካ መድኃኒዓለም፣
     ንዝኽሪ ስምካ ሰላም፣
13. ነመስግኖ  
     ነመስግኖ ንኣምላኽና፣
     ነምስግኖ ንፈጣሪና፣
     ናብዚ ዘብፀሐና፣
             ንፀልማት ገፊፉ ብርሃን ዝሃበና፣
             ምስጋና ይብፀሓዮ ነቲ ሓያል ጎይታና፣
          ንዘበናት ብዘበናት ዝቐያይሮም፣
          ስለ ኹሉ  ኹሉ ይፈልጥ፣
          ከይለመናዮ ዝደለናዮ ይህበና፣
          ብፍቓዱ ይሰምዐና
    ምስጋና ኣቕርቡሉ ብዘይ ዕረፍቲ፣
    ብሓዱሽ ቅኔ ኣመስግኑ፣
    ብሓዱሽ መዝሙር ዘምሩሉ፣
    ከም ክቡር ዳዊት ፈታዊኡ፣
         ዝናብ ዝህብ ኣብ ግዚኡ ንፍጥረቱ፣
         መጋቢ እዩ ንኹሉ በቢዕለቱ፣
         ሕልፈት የብሉን መንግስቱ፣
           ምስጋና -------------------- ፣
    ሽሙ ዓብዪ ሓያል ንጉስ፣
    ዝብልዎ ቅዱስ/3/ ብሰማያት መላእኽቲ፣
    ምስጋና የቅርቡሉ ብዘይ ዕረፍቲ፣
    ፍጥረትኻ ዘድሓንካ፣
    ክብርን ምስጋናን ይብፃሕኻ
ምስጋና ---------------------፣
14. ናይ ሥላሴ መንበር  
  ናይ ሥላሴ መንበር ቅዱሳን ኸቢቦም፣
  ኪሩቤል ብደመና ዙፋኑ ሒዞም፣
  ድንግል ኣብ ማዕኸል ሚካኤል መራሒ፣
  ኣእላፍ መላእኽቲ እንትሰግዱ ብፍርሒ፣
  ርኣዩ ኣስተውዕሉ ናይቲ ሰማይ ክብሪ/2/፣
           ናይ ሥላሴ መንበር ቅዱሳን ኸቢቦም፣
           እናመስገኑ ናይ ሰማይ መላእኽቲ ፣
           ካህናተ ሰማይ ቅዱስ/3/እንትብሉ፣
           ነዚ ፍሉይ ክብሪ ክርእዩ ዝተዓደሉ፣
           ብፅድቂ ስርሖም ደሚቆም ይረኣዩ/2/
  ናይ ቅዱስን ሕብረት ናይ ቅዱሳን ሃገር፣
  እናመስገነ ይነብር ናይ ሥላሴ ኽብሪ፣
  ፅድቅን ርህራሄን ዝተመልአ ሰማይ፣
አምላኽ የብቀዐና ትንሳኤ ንምርኣይ/3/፣
15. ዝሓለፈ በደልና  
     ዝሓለፈ ብዙሕ በደልና/2/ ኣይትሓዘልና/2/፣
      ይቅርታኻ ደኣ ጎይታ ቅልጡፍ ይኹነልና፣
ይቅርታኻ ደኣ ጎይታ ይኹን ቅልጡፍ ይኹነልና፣





መዝሙር በአንተ ልደቱ ለእግዚእነ
16.  መድሓኒና  ካብ  ሰማይ  ወረደ
 
 ኣዝ    መድሓኒና ካብ ሰማይ ወረደ(2)
           ምእንታና ካብ ድንግል ተወልደ(2)
    
        ኣብ  ዝባነ  ኪሩብ  ዝነብር  ብኽብሪ
        ሰራዒ መጋቢ ናይ  ኩሉ ፈጣሪ
        ንደቂ  ኣዳም ክምልስ ናብ ክብሪ
        ካብ  ሰማይ ወረደ ስሒብዎ ፍቅሪ

ሰማያዊ ኣምላኽ  ዝፈጠረ  ዓለም 
ኣብ  ደንበ ሓደረ ኣብ  ቤተልሔም
ከርቤ  ዕጣን ወርቂ ኣምፅኡ ነገሰታት 
ህያቦም  ኣቕረቡ ብኽብሪ  ብስግደት
     ማንም  ኣብ  ዘይቐርቦ  ዝነብር ኣብ ብርሃን
     ተወሲኑ  ሓደረ ኣብ ናይ ድንግል ማህፀን 
     ጓሶት ቤተልሔም ሪኦምዎ  ሰገዱ
  መላእኽቲ  ዘመሩ  ኪሩቤል  ወረዱ፡፡
ሰማይን  ምድርን  ዝሓዘ  ኣብ ኢዱ
ንኣዳም አቦና  ኮይኑዎ  ዘመዱ
ፍፁም ሰብ  ኮይኑ ንዓና ንምድሓን
 ነፃነት ኣዊጁ ኣጥፊኡልና  ርግማን 
17. ናይ ዓለም መድሓኒት
   ናይ ዓለም መድሓኒት ዝተወለደልኪ፣
   ኣንቲ ቤተልሔም ዝተቐደስኪ ኢኺ፣
           ናይ ኣማልኽቲ ኣምላኽ ናይ ነገሥታት ንጉሥ፣
           ሓያላት ብሙሉኦም ዝሰግዱሉ፣
           ብጨርቂ ተጠቕሊሉ ኣብ ደምበ ደቂሱ፣
        ሰብአ ሰገል ብቅኑዕ ሓሳቦም፣
  ናባኺ ተጉዓዙ ኮኸብ እናመርሖም/2/፣
          ንቀፃሊ ትውልዲ ኣብነት ንምኻን፣
          ሰጊዶም ገበሩ ወርቂ ዕጣንን ከርቤን/2/
  ምስትውዓል ዝዕድል ጎይታ ንህፃናት፣
  ኩልጊዜ ዝምሰገን ብመላእኽቲ ኣንደበት፣
  ሐዲሩ ኣብ ደምበ ኣብ ማእኸል እንስሳት፣
          ሥጋ ተዋሂዱ  ረቂቕ መለኮት፣
    ብሓደ ዘመሩ መላእኽቲ ምስ ሰባት/2/

18. ከምዝሰማዕናዮ
ከምዝሰማዕናዮ ብነብያት ትንቢት ጋህዲ ኮይኑ ርኢናዮ(፪)
ሰበ ዝኾነ አምላኽ አብ ደንበ ደቂሱ(፪) አብ ቤተልሄም ረኺብናዮ(፪)
ንዑ ርአዩ ዘገርም ነገር
ምስጋና ነቕርብ ስለ ዝተገለፀልና ምሥጢር (፪)
ሰብ ዘይኸውን አምላኽ ሰብ ኮይኑ
መለኮት ብመጠን ወዲ ሰብ ርኢናዮ ተወሲኑ(፪)
ንመዋዕል ግዝአቱ ፍፃመ ዘይብሉ
ሥጋ አዳም ተዋሂዱ ዘበን ተቖፂሩሉ(፪)
ዘይረአይ ተራእዩ ዘይፍለጥ ተገሊፁ
ወልደ እግዚአብሔር ሕያው ብሐቂ ሰብ ኮይኑ(፪)
ካብቲ ዓብዪ ጥበብ ዓለም ዝፈጠረሉ(፪)
ኣዝዩ ይበልፅ ንዓና ዘድሐነሉ(፪)
19. በጎል ሰከበ 
  በጎል ሰከበ በአፅርቅት ተጠብለለ/2/
  ቤዛ ኩሉ ዓለም/2/ ዮም ተወልደ/4/
        ኣብ ደምበ ደቀሰ ብጨርቂ እውን ተጠቕለለ/2/፣
 መድሕን ኹሉ ዓለም/2/ ሎሚ ተወለደ/4/፣
20. እነሆ ተወለዱ 
  እነሆ ተወሊዱ ናይ ዓለም መድሐኒት/3/፣
  እሰይ ተወሊዱ ናይ ዓለም መድሐኒት/3/፣
           ትንቢት ተዛረቡ ነቢያት ብሙሉኦም/3/
           ሰማያዊ ኣምላኽ ክወርድ እዩ ኢሎም/3/
  ሰብአ ሰገል መፁ ክሰግዱሉ ኹሎም/3/
  ንጉሰ እስራኤል ተወሊዱ ኢሎም/3/
          ሰብኣ ሰገል መፁ ውህብቶኦም ሒዞም/3/
          ወርቂ ዕጣን ከርቤ ገበሩ ሰጊዶም/3/
 ንዑናይ ህፃናት ናብ ቤተልሔም/3/ 
 ኣብ ሰማይን ምድርን ኮይኑ ኣሎ ሰላም/3/
21. ናይ ጥበብ ሃገር 
   ናይ ጥበብ ሀገራ ኣበይ እዩ፣
   መሕደሪኣ ኸ ኣበይ እዩ፣
               ቦታ ጎዳናኣ ኣበይ ተርኣየ፣
               ዝናኣን ወረኣን ካበይ ተገነየ፣
               መን እዩ ዝገዝኣ ብኽቡር ወርቂ፣
               ባሕሪ ተሳጊሩ ዘውፅኣላ ዑንቂ፣
   መን አዩ ዘውረዳ ካብ ደመና ላዕላይ፣
   ድምፃ እውን ዝሰመዐ ካብ ሰማየ ሰማይ፣
   ንዓኣ ዝፀልኡ እዮም እሞ ከንቱ፣
   ኣይተርፈሎምን ደሓር ናይ ሞት ሞቱ፣
               ኩሉ ዝፈልጥ ንሱ ኩሉ ይፈልጠላ፣
               ቦታ ጎደናኣ የመላኽዐላ፣
               ብክርስቶስ ፍቓድ ኣብ ምድሪ ተርኣየት፣
               ሸውዓተ ዓምዲ ኣቁማ ገዝኣ እውን ሰርሐት፣
   ጥበብ  ግን ንሱ እዩ ክርስቶስ መድሓኒትና፣
   ብስጋ ዝተገለፀ መድሕን ዝኾነና፣
   ብደሙ ፈዊሱ ዝተዓረቐና፣
   ንክብሪ ዝመረፀና ይብፀሓዮ ምስጋና፣
22. አንፈርአፁ ሰብአ ሰገል 
     አንፈርአፁ ሰብአ ሰገል/2/
     አምኃሆሙ አምፅኡ መድምመ/2/
ትርጉም፡ሰብኣ ሰገል ደስ በሎም፣ ዘደንቅ መባእ ድማ ኣቕረቡ፣

መዝሙር በእንተ ጥምቀቱ ለእግዚእነ
23. መፅአ ቃል 
   መፅአ ቃል እም ደመና ዘይብል/2/
   ዝንቱ ውእቱ ወልድየ ዘአፈቅር/4/
       መፀ ቃል ካብ ደበና ከምዚ ዝብል/2/፣
 ዝፈትዎን ዘፍቅሮን ወደይ እዚ እዩ/4/፣
24. እንዘ ህፃን 
      እንዘ ህፃን ልኅቀ በዮርዳኖስ ተጠምቀ/2/
      አሀ በዮርዳኖስ ዮርዳኖስ/2/ ተጠምቀ በዮሐንስ/2/ አሀ
ትርጉም፡ ከም ህፃን ዓበየ፤ብኢድ ዮሐንስ ኣብ ዮርዳኖስ ተጠመቐ፡፡
25. በእደ ዮሐንስ 
በእደ ዮሐንስ ተጠምቀ ኢየሱስ ናዝራዊ/2/
ሰማያዊ/5/ ኢየሱስ ናዝራዊ/2/
ትርጉም፡ ሰማያዊ ኣምላኽ ኢየሱስ ናዝራዊ ብኢድ ዮሐንስ ተጠሚቑ
26. ወረደ ወልድ 
  ወረደ ወልድ/6/
  እም ሰማያት ውስተ ምጥማቃት/2/
      ወሪዱ ወልድ /6/፣
ካብ ሰማያት ናብ ባሕሪ ጥምቀት/2/፣

     መዝሙር በእንተ ስቅለቱ ለእግዚእነ
27. ናትና ፍቕሪ
ካብ ሰማይ ሰማያት ናብ ምድሪ ወሪዱ 
ንደቂ ሰባት ኢሉ ተዋሪዱ 
ሓጢኣት ዘይባህሪኡ ብኣምላኽነቱ 
ንምንታይ ተሰቒሉ ኣብ ማእኸል ሸፋቱ
ናትና ፍቕሪ ስሒብዎ
            ተሰቒሉ ኣብ ቀራንዮ ጎቦ
      ኣዲኡ እንታይ በለት ሓቊፋ ዘዕበየት
      ፈቐዶ በረኻ ምስኡ ዝተሰደት 
      እንታይ እዩ ገይሩ እንታይ እዩ በዲሉ 
      መላእ ኣካላቱ ብጎመድ ቖሲሉ
ቀላያት ኩሎም ዝግዝኡሉ 
ንደቂ ሰባት ማይ ፀሚኡኒ ኢሉ 
ደምን ረሃፅን ብገፁ እናወረደ 
ክትበኪ ረኣያ እታ ርህርህቲ ኣደ
      መከራ ከይፈርሐ ዝተኸተለ 
      ዮሃንስ በኸየ ወይለየ እናበለ
      ክሳብ መወዳእታ ብትብዓት ዝሰዓቦ 
      እኔሃ ኣዴኻ ኢሉ ንዮሃንስ ሃቦ
28. ንዓይ ክትብል ዝሞትካ 
     ከይሃለወካ ጥፍኣት ንዓይ ክትብል ዝሞትካ፣
     ኣብ ቅድሚ ጲላጦስ ብዙሕ ተወቒስካ፣
     ኢየሱስ ኣምላከ ምሕረት ስብሐት ለከ፣
        ምንግልታዕኻ ኩሉ ጊዜ ይኸብድ እዩ ክዝረብ፣
        ኣብ መስቀል ኮይንኻ ዝበፀሓካ በደል
        ኢየሱስ ህብስተ ሕይወት ስብሐት ለከ፣
       ፈጣሪ ፍጥረት ኣምላኽ ካብ ሰማይ ሰማያት ወሪድካ፣
       ብሰብ ተዋሪድኻ ስለ ሰብ ዝሞትካ፣
       ኣብ መሰቀል ፀማእኹ እናበልኻ ስብሐት ለከ፣
    መሓሪ ጎይታ ሐዚ እውን ብበዝሒ ርህራሀኻ፣
    ናትና በደል ጥፋኣት ኩሉ ከይቆፀርኻ፣
    ኣድሕነና ካብ ዳግማይ ሞት ስብሐት ለከ፣
29. ኣምላከ ኣብርሃም 
    ናይ ኣብርሃም ኣምላኸ ናይ ይስሐቅ ቤዛ /2/፣
    ወገናቱ ኩሎም ብደሙ ገዝአ/2/፣
    ናይ ሓሰት ምስክር ኣቅሪቦም ከሰሱ/2/፣
    ብሞት ንክቕፃዕ ኩሎም ፈረዱሉ/2/፣
    ጲላጦስ ኣግረፎ ብሸንሸል ኣሲሩ/2/፣
    ምስ ሮማዊ ንጉስ ክነብር ሐቢሩ/2/፣
    ድንግል ኣይከኣለትን ንብዓታ ክተቋርፅ/2/፣
    እናረኣየት ወዳ መከራ እንትቕበል/2/፣
    ኣብ ናይ ብርሃን ዙፋን ዝቖሙ ኣእጋሩ/2/፣
    ኣብ መስቀል ኮይኖም ምንም ከይደኸሙ/2/፣
    ኣክሊለ ብርሃን ንሰማዕት ዝሃበ/2/፣
    ዕሾኽ ኣክሊል ደፊኡ ቐራንዮ ወዓለ/2/፣   
30. መስክሪ ቐራንዮ  
መስክሪ ቐራንዮ ንገሪ ጎልጎታ፣
ካሕሳ ከም ዝኾነ ንድሕነትና ጎይታ፣
                ብኣምላኽነቱ ፈጢሩ ዓለማት፣
                ሥጋ ምውሃዱ ንምድሐን ንሰባት፣
                ንኽብሩ ኣትሒቱ ብብዙሕ ትሕትና፣
                ሞት ንኸጥፍአልና ዝበፅሖ ፈተና፣
ንፍርዲ እንትውሰድ መከራ ክቕበል፣
ጎቦ እንትወፅእ ተሸኪሙ መስቀል፣
እንተንገላትዕዎ ኣይሁድ በብተራ፣
ከም ዝተዓገሰ እዚ ኹሉ መከራ፣
                ምንም ከየጥፍአ በደል ከይሃለዎ፣
                ብመስቀል ክመውት ከም ዝፈረድዎ፣
                ንድሕሪት ተኣሲሩ ብዙሕ ተወቒዑ፣
                ዝረኣዮ መከራ ዕሾኽ ኣክሊል ደፊኡ፣
ብሞቱ ንሙታን ካብ መቓብር ፀዊዑ፣
ብውርደቱ ንዓና ናብ ክብሪ አብቂዑ፣
ብሕይወት ክንነብር ዳግም ከይንመውት፣
ትንሳኤ ምብሳሩ ብኽብርቲ ሰንበት፣ 
31. ሐቂ እምበር
ሐቂ እምበር ሓሶት ዘይብሉ
ድሕነት ደቂ ሰባት ዝተፈፀመሉ
ንኹሉ ዝተውሃበ ንማንም ከይፈለየ
ፍቕሪ ክርስቶሰ እዩ አብ መሰቀል ዝተርኣየ/2/
          ቁስልና ቆሲሉ ሕማምና ሓሚሙ
          ስግኡን ደሙን አቕሪቡ ንኹሉ ዓዲሙ
          ናትና በደል ኩሉ ንሱ ተሸኪሙ
          ጎኑ ተወጊኡ አፍሲሱልና ደሙ/2/
ንርእሱ ከይሰሰዐ ህይወቱ ሂቡና
ወንጌል ኮይኑ ባዕሉ ፍቅሪ ዘንበበልና
ምሕረትን ይቅርታን ፍፁም መጊቡና
ኣርእዩና ትዕግስቱ መሓሪ ኣምላኸና/2/
          ከምዚ እዩ ፍቕሪ አድልዎ ዘይብሉ
          ብዘይ ምንም ዋጋ ዝወሃብ ንኹሉ
          ብአንደበት ዘይኮነ ዝተገልፀ ብተግባር
          ካብ ሕሊና ዘይጠፍእ ንዘለአለም ዝነብር/2/
32. እስመ ለዓለም ምሕረቱ  
እስመ ለዓለም ምሕረቱ/4/፣
ኣይወደእን ናይ ኣምላኽ ምሕረቱ/2/
             ንጎይታ ኣመስግኑ ኩላትኩም ብሕብረት/2/፣ 
             መሐሪ እዩ እሞ ንወዲ ሰብ ህይወት/2/፣
ዘይመውት ጎይታ ሞይቱ ዝተቐብረ/2/፣
ሰባት ካብ ገሃነም ንምድሐን ነበረ/2/፣
                  ዝተወሃዶ ሥጋ ካብ ድንግል ማርያም/2/፣
                  ኣዝዩ የሕዝን ቀራንዮ እንትውዕል/2/፣
ብዝፈጠሮ ፍጥረት ብዙሕ ተሳቕዩ/2/
ንነፍሳት አውፀአ ካብ ሲኦል ፈልዩ/2/
33. ትሸዓተ ሰዓት እንትኾን  
ትሸዓተ ሰዓት እንትኾን፣
ኣብ መስቀል ኮይንካ ንዓና
ድምፅኻ ኣስሚዕኻ ኣቦና፣
ነብስኻ እውን ሃብካ ምእንታና፣
               ከዋኽብቲ ሰማይ ብሙሉኦም ረገፉ፣
               ወርሒ ደም መሰለት ፀሐይ እውን ፀልመተት፣
               ብርሃናት ፀልመቱ ብርሃኖም ከልኡ፣
               ሥጋኻ ዓረቑ ስለዝረኣዩ፣ 
ጎይታና ክርስቶስ ኣብ መስቀል እንተሎ፣
ዓው ኢሉ ፀወዐ ፀማእኹ እናበለ፣
መዓርን ፀባን ንዝምግቦም፣
ሐሞት ኣምፅኡሉ ይጥዓሞ ኢሎም፣
               ጎኑ እንትውጋእ ማይ ምስ ደም ፈሰሰ፣
               ኣብ ምድሪ ተነዚሑ ንዓለም ቀደሰ፣
               ኣንስቲ እስራኤል ዋይ ዋይ እንትብላልካ፣
               ንዐአን ሐዘንካ ዓርስኻ ገዲፍካ፣
ኣብ እግሪ መስቀል እንትትበኪ ኣዴኻ ፣
ዮሐንስ ሃብካያ ወድኺ እዩ ኢልካ፣
መላእኽቲ ቐረቡ ሰይጣናት ረሓቑ፣
ናይ ኣይሁድ ሰራዊት ፈሪሖም ወደቑ፣

መዝሙር በእንተ ትንሳኤሁ ለእግዚእነ
34. ኣምላኽ  ተላዒሉ
ሓጢኣትና  ደምሲሱ ዕዳና  ከፊሉ
ንፍቕሪ  ሰብ  ኢሉ ኣብ  መስቀል  ውዒሉ
 ንሞት ኣሸኒፉ ኣምላኽ  ተላዒሉ
እሰይ  ደስ  ኢሉና  ሰባት ዕልል  በሉ
ብዘይ ምንም በደል ብዘይ ምንም ሓጢኣት
ንፍርዲ ቀሪቡ  ኣብ ጲላጦስ ቅድሚት
ዝገርም  ፍቅሪ  እዩ  ዝደንቕ  ምሕረት 
ንዝሰቐልዎ ኮይንዎም መድሓኒት
ተናገሪ  ፍቕሩ  መግደላዊት  ማርያም 
ናይ  ኢየሱስ  ክርስቶስ ናይ  መድኃኔዓለም
ብዝሓት  ናይ  ወታደር ፍፁም  ከይፈራሕኺ 
ብንጉሆ ገስጊስኪ ኣምላኽ  ዝኣለሽኪ
ኣብ  ዝተዓፅወ  ገዛ መእተዊ ኣብ ዘይብሉ
ደቀ መዛምርቱ ኣብ ተሰብሰብሉ
ብተዋህዶ  ምስጢር ኣብ  ማእኸሎም  ኮይኑ
ሰላሙ  ኣዊጁ  ኣርእይዎም  ጎኑ 
  ብናይ  ደሙ ማሕተም  ስጋና  ቀዲሱ
  ተላዒሉ  ጎይታ ንፅልኢ  ደምሲሱ
   ከፊቱልና  በሪ  ናይ  መንግሰተ  ሰማይ
  ተቐመጠ  ኣብ  ክብሩ  ኣብ  መንበሩ  ኣብ  ላዕላይ
35.  ኦ ጊዜ ትንሳኤ
ኦ ጊዜ ትንሳኤ ኦ ተሐጉስ ዕለት
ምሕረት ዝወረደላ ንደቂ ሰባት 
ነፃ ወፂእና ካብ ሰይጣን መግዛእቲ
ካብ ኩለን ዕለታት ሰንበት እያ ኽብርቲ(2)
       ሎሚ ሓጎስ ኾይኑ ብሰንበተ ክርስቲያን
       ስለዝተልዓለ ክርስቶስ ካብሙታን
       ኣዳም ኣይተረፈን ወፂኡ ካብ ገነት
       መሊስዎ ጎይታ ኣብዚሑሉ ምሕረት(2)
ንደቂ ሰባት ብርሃን ወፂኡልና
ብክርስቶስ ትንሳኤ ሓጎስ በዚሑልና
ሞትና ተቐቢሉ ህይወቱ ሂቡና
መርገምና ኣርሒቑ ሓዲሱ ህይወትና (2)
       ክርስቶስ ተላዒሉ ኣብ ሳልሳይ መዓልቲ
       ብሰንበተ ክርስትያን ካብ ኩለን ሕርይቲ
       ሞት ሓይልኻ ኣበይ ኣሎ ተሳዒርካ ሎሚ
       ስልጣንካ ጠፊኡ ብጎይታና ሓይሊ(2)
36. ትንሳኤከ  
ትንሳኤከ ለእለ አመነ/2/
ብርሃነከ ፈኑ ዲቤነ/4/
ትንሳኤኻ ንንኣምን ንሕና/2/፣
ብርሃንካ ለኣኽ ናባና/4/፣
37. አማን በአማን  
አማን በአማን/4/
ተንሥአ እምነ ሙታን/2/
           ሐቂ እዩ ሓቂ/4/፣
     ተሲኡ ካብ ምውታን/2/፣
38. ወምድርኒ ትገብር ፋሲካ  
      ወምድርኒ ትገብር ፋሲካ/2/
      ተሓፂባ በደመ ክርስቶስ/2/ 
ምድሪ እውን ሓጎስ ትገብር/2/ 
ተሓፂባ ብናይ ክርስቶስ ደም/2/፣
39. ንዘምር ኩላትና  
ንዘምር ኩላትና ንርህሩህ ፈጣሪ/2/፣
ብትንሳኤኡ ንሞት መሕፈሪ/3/ 
እሰይ ረኺብናዮ ንመድሐኒትና/2/
ደስ ይበለና
ትጉህ ዘይድቅስ ጊዜኡ ኣኽቢሩ/2/
ነፍሳት ኣውፂኡ ንሲኦል በርቢሩ/3/
ዓሪጉ ብኽብሪ ዓሪጉ ብዕልልታ/2/
ንሞት ሰዒሩ ናይ ሰራዊት ጎይታ/3/ 
ኣታ ሞት ኣበይ ኣሎ እቲ ልዕልናኻ/2/
ሓይልኻ ደኺሙ ፍፁም ተሳዒርካ/3/
40. ሰላም ሰላም  
ሰላም ሰላም/2/
እምይእዜሰ ይኩን ሰላም/2/
       ሰላም ሰላም/2/፣
 ድሕሪ ሐዚ ይኹን ሰላም/2/ እህ፣
41. ናይ ትንሳኤ ብርሃን  
      ናይ ትንሳኤ ብርሃን ናይ ደቂ ሰብ ሕይወት/2/፣
      ንኣዳም መለሶ ናብ ምድረ ገነት/2/፣
             እሰይ የብስራት ደስ ይበልኩም
             ንሞት ስዒሩ ተሲእልካትኩም/2/፣
      እቲ ብሙሴ ኦሪት ዝተነገረሉ/2/፣
      ሎሚ ሞት ስዒሩ ዝተሰአ እዩ/2/፣
             ማርያም መግደላዊት ከመይ ተዓደልኪ/2/፣
             ቅድሚ ኩሎም ሰባት ትንሳኤ ረኣኺ/2/፣
      ብርሃን የርእዮ ናይ ፅድቂ እውን ፋና/2/፣
      ንዝግዘአሉ ብሓቂ ጎደና/2/፣
              ስምካ መስከርኩ ኩሉ ተቐበለ/2/፣
              ብዘይካ ይሁዳ እቲ ዝጠፍአ/2/፣
      ኣምላኽ ንኹሎም ባሪኽካ ቀድሶም/2/፣
      ብዘይ ‘ቲ ዝጠፍአ ኩሎም ናትካ እዮም/2/፣
             ሓደ ይኹኑ ንሳቶም ብሰላም ብፍቕሪ/2/፣
       ሓደ ከምዝኾንኩ ምስ ኣቦይ ብባህሪ /2/፣


መዝሙር በእንተ ዕርገቱ ለእግዚእነ
42. ዓሪጉ ብምስጋና  
         ዓሪጉ ብምስጋና ዓሪጉ ብዕልልታ፣
         ብምስጋና ብዕልልታ ዓሪጉ/2/ ብዕልልታ/2/፣
         ንሞት አሸኒፉ ናይ ሰራዊት ጎይታ ዓሪጉ/2/ ብዕልልታ፣
43. ሞዖ ለሞት  
ሞዖ ለሞት እግዚኡ ለአዳም
ተንሥአ ወልድ በሣልስት ዕለት
 ፈፂሞ ሥርዓተ አርቲዖ ሃይማኖተ
 ዐርገ ኀበ አቡሁ
  ትርጉም፡ጎይትኡ ንኣዳም ንሞት ስዒሩ ብሰልሳይ መዓልቲ ወልድ ተሲኡ       
       ስርዓት ፈፂሙ ሃይማኖት ኣፅኒዑ ናብ ኣቡኡ ዓሪጉ፣

መዝሙረ ጰራቅሊጦስ
44. አንትሙሰ ንበሩ  
  አንትሙሰ ንበሩ ሃገረ ኢየሩሳሌም/2/
  እስከትለብሱ ኃይለ እም አርያም/4/
       ንስኻትኩም ንበሩ ሃገረ ኢየሩሳሌም/2/፣
 ክሳብ እትረኽቡ ሓይሊ ካብ ኣርያም/4/፣
45. መንፈሰ ቅዱስ ወረደ  
መንፈሰ ቅዱስ ወረደ ላዕለ ሐዋርያት/2/
ተመሲሎ/5/ በነደ እሳት/2/
        መንፈስ ቅዱስ ወሪዱ ናብ ሐዋርያት፣
        ተመሲሉ/5/ ብነበልባል ሓዊ፣
46. ኣምላኽ መሓረና  
      ሓቀኛ ንጉሥ ንፍርዲ እንትመፅእ፣
ንፃድቕ ከኽብር ንሓጥእ ክቐፅዕ፣
መለኸት እንትንፋሕ ነጎድጓድ እንትሰማዕ፣
ክርስቶስ እንትግለፅ ብዘደንቕ ግርማ፣
              ኣምላኽ መሓረና፣
              መሓረና ይቕረ በለና፣

ዝነበረ ኹሉ እንትኾን ዘይነበረ፣
ተሲኦም እንትቆሙ ሙታን ካብ መቓብር፣
ፀሓይ እንፀልም ሰማያት እንትሓልፉ፣
ምድሪ ጭንቒ እንትኾን ቀላያት እንትጠፍኡ፣
               ፍጥረት እንትርዕድ ግርምኡ ፈሪሑ፣
               ዘርኢ ኣዳም ኩሉ እንትቆም ምስ ስርሑ፣
               መን እዩ ዝርከብ ሰናይ ምግባር ሒዙ፣
               ቅዱሳን መሲሉ ሃይማኖት ኣፅኒዑ፣
ኣብ ምድራዊ ህይወት ትሩፋት ዝሰርሑ፣
ፃድቃን ተሓጕሶም እንትዝምርሉ፣
ሓጥኣን እንትስእኑ ዝ-ስወሩሉ፣
ኣበይ ይኾን ንሕና እንርከበሉ፣
መዝሙር በእንተ ምጽአቱ
47. ኣምላኽ እንትግለፅ
ኣምላኽ እንትግለፅ ብዘፍርሕ ግርምኡ 
ቅዱሳን መላእክት መለከት እንተስምዑ 
ናይ ደብረ ዘይት ቃሉ እንትፍፀም ኣኺሉ ጊዚኡ
ተስፋ ንግበር ኩልና ናይ ኣምላኽ ምምፅኡ/2/
ወርሒ እንትትፅልምት ከዋኽብቲ እንትረግፉ
ፀሓይ እንትትጠፍእ ሰማይን ምድርን እንትሓልፉ
ፍርድና ክንቅብል ደቂ ኣዳም ኩልና ንስራዕ
ኣብ ቅድሚ ኣምላኽ ይረአ ተግባርና ይቕላዕ/2/
ፃድቃን እንትወርሱ መንግስተ ሰማያት 
ሓጢኣን ይኸዱ ናብ ገሃነመ እሳት
ከምዚ ኣይመስለናን ነይሩ ይብሉ ብብኽያት ብኣውያት
ፍርዶም ይቕበሉ ካብ ኣምላኽ ዘይውዳእ መዓት/2/
ናይ መድሓኒዓለም ዘይልወጥ ቃሉ
ኣይተርፍን ክመፅእ እዩ ቅዱሳን ኣኸቲሉ
ሓጢኣን እንትበኽዩ ፃድቃን ይዝምሩ
ንሕናኸ ኣበይ ይኸውን እንርከበሉ/2/
48. ፀኒዕና ንሓሉ 
    ምስ ኩሎም መላኽቲ እንትግለፅ ብሰማይ፣
    ፀኒዕና  ንሓሉ ክብሩ ንምርእይ፣
    ብግርማ እንትመፅእ ብዘደንግፅ ኩነት፣
    ወይለኺ ነብሰየ ወይለኺ ኣብታ ዕለት፣
               እሀ ንጉሆን ምሽትን ይብፃሕኻ ምስጋና፣
               ሃሌ ሉያ ናይ ሰራዊት ጎይታ/2/፣
      ብቓሉ እንትሓልፉ ሰማይን ምድርን ፣
      ብጭንቂ የእዊ ንኡሽተይን ዓብዩን፣
      ደስታ ፀኒሕዎም እንትሕጎሱ ፃድቃን፣
      ዕፃ ሓጥኣን ኮይኑ ብኽያትን ዋይታን፣
                ስለ ዘይፍለጥ ኣመፃፅኣኻ፣
                ኣፅንዐና ብእምነት ተጊህና ክንፀንሕ፣
                ፀላኢ ከይገዝአና ብኡኡ ከይንሽነፍ፣
          ኣድሕነና ጎይታ ኩነና ድጋፍ፣
49. ኣቤት ሽዑ  
ኣቤት ሽዑ እዋን ክርስቶስ እንትመፅእ/2/፣
ዓብዪ ምስ ንእሽተይ/3/ መዕቆቢ እንትስእን፣
              ካብ ምብራቕ ካብ ምዕራብ ካብ ሰሜን ካብ ደቡብ/2/፣
              ንፋሳት እንትነፍሱ/3/ መዓት ንምውራድ፣
              ሰማይን ምድርን ብሓደ እንትወሃድ/2/፣
              ናበይ ኾን ይኸይድ/3/ ናበይ ኾን ይኣቱ፣
ፃድቃን ብየማን ሓጥኣን ብፀጋም/2/፣
ጥሩምባ እንትፋሕ/3/ እንዚራ እንትውቃዕ፣
ምድሪ ጭንቂ እንትትኮን ዓፅሚ እንትእከብ/2/፣
ፍርሓት ይወሮ ሰብ /3/ ንፍርዲ እንትቐርብ፣
          ኣውያት እንትብርትዕ ዘይጠቅም ብኽያት/2/፣
          ካብ ኳኽ ፀሊሙ/3/ ተኸዲኑ ፅልመት፣
          ገነት እንትኣትው ፃድቃን ብስርሖም/2/፣
          ሓጥኣን ናብ ሲኦል/3/ ተፈሪድዎም፣

መዝሙር ዘዘወትር ዘድንግል ማርያም
50. ማርያም ድንግል      
ማርያም ድንግል ንዒ ናባና(2)
መድሓኒት ኢኺ´ሞ  ናይ  ነብስና(2)
ናይ ያዕቆብ  መሳልል  ናይ  ጌዴዎን  ፀምር
ስምኪ ጥዑም  እዩ  ካብ  ፀባ  ካብ  መዓር
ሕጉሳት ንኸውን  ክንዝምር ከለና
ስለ  ዝኾንክልና ካብ ሞት መድሓኒትና
ንልምን  ኣለና ብፍፁም ትሕትና 
ክንበፅሕ ናብ  ኣምላኽ  ብድንግል ልመና
ብናትኪ ቃል ኪዳን  ስለ ዝተኣማመንና
ካብ  ናይ  ዘለኣለም  ሞት ኣምላኽ  የድሕነና
ኣማናዊት  መቕደስ  ናይ  ሕይወትና  ኪዳን 
ምክንያተ  ድሕነት  ናይ  ነብስን  ናይ  ስጋን
ሓዱሽ  ዝገበርኪ ኣርሒቕኪ ንእርጋን
ንዓለም  ዝሃብኪ ናይ  ዘለኣለም  ብርሃን
ኣክሊል  ናይ  ሰሎሞን  ናይ  ዳዊት  በገና
በትረ  ኣሮን  ኢኺ  ሃመልማለ  ሲና
ምሕረት ለምንልና ክንረክብ ተስፋና
መኣዲ ቅዱሳን ሰማያዊ መና
51. ለምንልና ደኣ ምሕረት
     ማርያም ድንግል ርህርህቲ መማለዲት ንደቂ ሰባት
     ሓጢኣተኛ ኣይትንዕቕን´ሞ ለምንልና ደኣ ምሕረት
ብደቂ ኣዳም ብኣና ኣይጭክንን ልብኺ
መሓረለይ ደኣ ወደይ ትብሊዮ ንፈጣሪኺ
ትልምንልና ንጎይታ ነቲ ፀባኦት ወድኺ(2)
ምኽንያት ድሕነትና ኢኺ ወላዲተ አምላኽ ብሓቂ
ንዝፀወዐ ኣሚኑ ሽምኪ ዝምረፅ ካብ ወርቂ
ኣይትገድፍዮን ፈፂምኪ ኣብ ግዜ መከራ ኣብ ጭንቂ(2)
ኣብ መርዓ ቃና ዘገሊላ ማይ ናብ ወይኒ ዘለወጥኪ
ኣክሊለ ሰማእታት ኢኺ መድኃኔዓለም ዝወለድኪ
ልበይ ካብ ሓጢኣት ኣንፂህኺ ኣላብስዮ ፀጋኺ(2)
52. ጎስዐ
ጎስዐ ልብየ/2/ ቃለ ሰናየ
ወአነ አየድዕ ቅዳሴሀ ለማርያም
አኮ በአብዝሆ አላ በአውሕዶ
      አባ ህርያቆስ ልቡ ተላዓዒሉ ከመስግነኪ
      እንዳተገረመ ማርያም ብንፅህናኺ
      አምላኽ ብምሕዳሩ መፂኡ አብልዕሌኺ
      ብምንታይ ከመይን ጌርና ክንምስለኪ ድንግል
	ሐመረ ኖኅ ማርያም ናይያዕቆብ መሳለል  
	ዝለምለመት በትሪ አሮን ናይ ሰለሞን አክሊል።
ትንቢተ ነብያት ሞገስ ናይ ሓዋርያት 
ሐፍቶም ንመላእኽቲ መመክሒት መነኮሳት
ተስፋ ኃጥአነ ኢኺ ኣዶ ሰማዕታት
ኦ ምልእተ ጸጋ ተነጊሩ ዘይውዳእ በዝሒ ምስጋናኺ
ካብ ኪሩቤል ካብ ሱራፌል ዝበልፅ ግርማኺ
ንናይ ተዋህዶ ምስጢር አምላኽ  ዝሐረየኪ
53. ምስጋና ንማርያም 
ምስጋና  ንማርያም ካብ ሞት ኣድሒና ብህይወት ዘንበረትና(፪)         
ናይ ቅዱሳን ህይወት ኣደ መድሓኒና(፪)
      ንዓኺ መሪፁ ከይተፈጥረ ዓለም 
      ንዓና ንኸድሕን ህያው መድሃኒኣለም 
      ብኣኺ ኢናሞ ሂወት ዝረኸብና 
      ምስጋና ይብፃሕኺ ማርያም ኣዴና
ካብ ሰማይ ወሪዱ መድሃኒዓለም 
ብሓቂ ይመስገን ይኽበር ንዘለኣለም 
ንዘምር ኩልና ንጎይታ ፈጣሪ 
ክንዲ ዝሃበና ናይ ዘለኣለም ክብሪ
    ሓጢኣትና በዚሑ ሸክሙ ኸቢዱና 
    ኣቃልልናንዶ ርህርህቲ ኣዴና
    ተግባርና ኸፊኡ መሲልና ንዓለም 
    ኣድሕንና ድንግል ካብ እሳተ ገሃነም 
ፀጋ ዝተመላእኺ ማርያም ቅድስቲ 
ካብኩለን ኣንስቲ ንስኺ ሕርይቲ
ንዓና ደቅኺ ሓጢኣት ዝበዝሐና 
ካብ ክቡር ወድኺ ምሕረት ለምንልና
መሰረት ህይወትና ምሕረት ናይ ነብስና 
ኣምላክ ብምውላድኪ ካብ ፀልማት ወፂእና 
ካብ መከራ ኣውፂኡ ንኽህበና ሰላም
ተወሊዱ ጎይታ ካብ ድንግል ማርያም  
54. መራሒት መንግስተ ሰማያት
መራሒት መንግስተ ሰማያት ድንግል ማርያም/2/
ኣድሕንና ንዓና ደቅኺ ካብ ገሃነም/4/
55. ሰላም ንዓኺ 
ሰላም ንዓኺ ማርያም ፈጣሪ ንምውላድ ዝበቕኺ/2/
ኣምላኽ ንዓኺ እንተዘይሓድገልና 
ከም ሰዶምን ከም ገሞራን ኩልና ምኻና/2/ /2/
56. ርህርህቲ ሕሊና  
ኦ ርኅርኅተ ኅሊና አፍቅሮተ ሰብእ ልማዳ/2/
ለእለ ጌሰሙ/4/ ትመሰል/3/ እንግዳ/2/
           ሰብ ምፍታው እዩ ልማዳ ርህርህቲ ኣዴና/2/፣
       ኩሉ ጊዜ ትመስል/4/ ትመስል/2/ሓዳሽ እያ ትመስል፣
57. ለምንልና ማርያም  
ለምንልና/2/ ማርያም ለምንልና/2/፣
ናይ ንፁሃን ኣክሊል/2/ ናይ ቅዱሳን ብርሃን/2/፣


58. እንተ በምድር  
እንተ በምድር ሥረዊሃ ወበሰማይ አዕፁቂሃ/2/
ሐረገ ወይን/2/ ድንግል ሐረገ ወይን/2/
ድንግል ማርያም ሱራ ኣብ ምድሪ ጨናፍራ ኣብ ሰማይ/2/ 
ናይ ወይኒ ሓረግ /2/ዝኾነት ናይ ወይኒ ሓረግ
59. ኣብ ምድራዊ ህይወት  
ኣብ ምድራዊ ህይወት/2/ ኣብ ፈተና ቦታ/2/፣
ማርያም ትሓልወና ኣእዳዋ ዘርጊሓ
ድንግል ትሓልወና ኣእዳዋ ዘርጊሓ/2/ 
60. ማርያም ፊደል  
            ማርያም ፊደል ናይ ኩሉ መምሃሪት/2/፣
ብንፅህና/2/ ዝተፀሓፈት እያ/2/፣
61. መሠረተ ሕይወት  
መሠረተ ሕይወት ማርያም ወጥንተ መድኃኒት ዘእምቀዲሙ/2/
ለወልድኪ/2/ አምሳለ ደሙ/2/
    ትርጉም፡ካብ ጥንቲ ጀሚርኪ መድሐኒትና ዝኾንኪ
              ናይ ሕይወትና መሰረት ማርያም ድንግል
  ናይ ወድኺ ናይ ደሙ ምሳሌ ኢኺ፣
62. ኣደይ ማርያም  
         ኣደይ ማርያም ይልምነኪ ኣለኹ፣
         ብብኽያት ትካዘ ቕድመኺ ወደቕኹ
         ኣደየ ስምዕኒ ይልምነኪ ኣለኹ/2/ 
         ሓዘነይ ጭንቀተይ ንመን ክዛረቦ፣
         ሽግረይ ጉድኣተይ ንመን ከዛትዮ፣
         ኣደየ ስምዕኒ ተማሕፂነ ኣለኹ/2/፣
         ኸቢዱ ፈተና በዚሑ ሓዘነይ፣
         ከመይ ኢለ ክኽእሎ ኣነ ምስ ድኻመይ፣
         ኣዶ ኣማኑኤል ቀልጢፍኪ ብፅሕለይ/2/፣
         ተሸኒፈ ኣለኹ ክወድቕ ቐሪበ፣
         ደግፍኒ ድንግል ኣብ ጎነይ ኩንለይ፣
         ብሕተይ እየ እሞ ደጋፊ ዘይብለይ/2/፣
63. ካብ ኣምላኽ ቀፂሉ
ካብ  ኣምላኽ  ቀፂሉ  ምስግናን  ስግደትን  ሰላምን
ንዓኣ ይግባእ ንድንግል ማርያም(2)
64. ኢያቄምን ሃናን  
ኢያቄምን ሃናን ኣቦኺ ኣዴኺ፣
ቤተ እግዚኣብሔር ኸይዶም መፅብዓ ሃቡኺ፣
መና ካብ ሰማያት ዝወረደልኪ 
ማርያም ኣዴና ፍፁም ድንግል ኢኺ፣
         ኦ/4/ ኣዶ ክርስቶስ ማርያም ድንግል/2/
65. ንፅሕተ ንፁሓን  
ንጽህተ ንጹሐን ከዊና ከመታቦር ዘዶር ዘሲና
ውስተ ቤተ መቅደስ ነበረት በድንግልና ነበረት
 ሲሳያ ኅብስተ መና ውስተሀኒ ቤተ ጽሞና/2/
   ትርጉም፡ካብ ንፁሃት ንፅህቲ ኾይና ከም ዝነበረት ታቦት፣
      ብድንግልና ኣብ ቤተ መቅደስ ውሽጢ ነበረት፣
      ምግባ ህብተሰ መና እትሰትዮ እውን ናይ ሰማያዊ መስተ ነበረ፣
66. የዐቢ ክብራ
የዐቢ ክብራ ለማርያም እምኩሎሙ ቅዱሳን(፪) እስመ ድልወ ኮነት ለተወክፎ ቃለ አብ
ዘይፈርህዎ መላእክት ወየአኲትዎ ትጉሃን በሰማያት ማርያም ድንግል ጾረቶ በከርሳ(፪)
ካብ ኩሎም ቅዱሳን ክብሪ ድንግል ማርያም አዝዩ ልዑል እዩ(፪) ቃለ ኣብ ንኽትቅበል ብቕዕቲ ብምዃና
መላእኽቲ ዝፈርሕዎ ትጉሃን ኣብ ሰማያት ዘመስግንዎ ማርያም ድንግል ፀይራቶ ኣብ ማህፀና(2)
67. ብምንታይ  
      ብመን ብምንታይ ምሳሌ ክንምስለኪ/2/፣
      ማርያም መማለዲት ርህርህቲ ኣዶ ድንግል ምልዕተ ውዳሴ፣
68. ማርያም ናይ ልቢ ሐዘን  
         ማርያም ናይ ልቢ ሓዘን ተቕልል፣
         ናይ ልቢ ሓዘን/4/ ተቕልል/2/፣
69. ተፈታዊት  
ተፈታዊት ንፅህቲ ኣዴና፣
ሕትምቲ ዓይኒ ማይ ጎደሎ ዘይብልኪ
ዝተዓፅወት መቕደስ ንፅህቲ ዝኾንኪ፣
           ሕዝቅኤል ዝረኣየኪ ናይ ምብራቕ በሪ፣
           ንኣምላኽ ጥራሕ ዝኾንኪ መሕደሪ፣
           መሕደሪት መለኮት ኣማናዊት ታቦት፣
           ንንፅህናኺ ምስጋና ነበርክት፣
ክልቲኡ ዝኾኪ ኣዶን ድንግልን፣
መሕደሪት መለኮት ወላዲተ ቃል፣
ብዘይ ዘርኢ ሰብኣይ ብሕቱም ድንግልና፣
ኣምላኽ ዝወለድኪ ሃመልማል ናይ ሲና፣
           ምብራቕ ናይ ፀሓይ ድንግል ንስኺ፣
           ወርሒ ትመስሊ ፀሓይ ዝወለድኪ፣
           ብርሃን ወጋሕታ ንዓይኒ ተህርፊ፣
           ፅዮን ኣደ ኹሉ ካባይ ኣይትርሓቒ፣
70. ኣዴና ፅዮን  
ኣዴና ፅዮን ይብፃሕኺ ምስጋና፣
መዕቖቢት መዕረፊት ንስኺ ፅላልና፣
ካብ ገነት እንትንወፅእ ተስፋ ዝኾንክና፣
ናይ ምሕረት ደመና ዝናብ ዝሃብክና፣
ናይ ህይወት መኣዲ ድሕነት ዘምፃእኽልና፣
ብኣስራት ብሓደራ ንዓኺ ተውሂብና፣
ፅንዓት ናይ ኤልሳቤጥ ኣብ ጭንቂ በፃሒት፣
ከይኾነኪ ዓቐብ ናይ ሓጢኣትና ብዝሓት፣
ብስራትን ታሕጓስን ሒዝክልና መፂእኺ፣
ማርያም እንትንብል በፂሕኽልና ቐልጠፊኪ፣
           ብዙሕ እዩ ውዕለትኪ ካብ ልቢ ዘይጠፍእ፣
           ስምኪ መፅናዕንዒ ንዝበዝሖ ሓዘን፣
           በእንተ ማርያም ኢሉ ዝለመነ፣
           ኣብ ሰማይ ኣብ ምድሪ መን እዩ ዝሰኣነ፣
 ምርኩስና ንስኺ እትድግፍና፣
 ነበልባል ናይ ሓዊ እተሳግርና፣
 ፅርሃ ሥላሴ ኢኺ መሕደሪት መለኮት፣
 ኩሉ ጊዜ ነመስግን እናበልና ቅድስት፣


71. ንዒ ሀቤነ  
ንዒ ሀቤነ ኦ ድንግል፣
ምስለ ወልድኪ መድኃኒነ፣
ከመ ትባርኪ ላዕሌነ፣
         ንዒ ምስ ኣምላኽ ምስ ወድኺ
         ይቕረ ንኽብለና ብልመናኺ፣
         ንዒ ድንግል/2/ ምስ ወድኺ ኣማኑኤል፣
ናይ ሃና ኢያቄም ፅብቕቲ ተኽሊ ፣
ናይ ሃዋርያት ስብከት ናይ ሰማእታት ኣኽሊል፣
ንዒ ድንግል/2/ ቀልጢፍኪ ንዒ ድንግል፣
         ኣሕዛብ ነገሥታት ይግዙእልኪ፣
         ዝነዓቑኺ ኩሎም ይሰግዱልኪ፣
         ናይ እግዚኣብሔር ከተማ/2/ ኦ ድንግል ፅዮን ይብሉኺ፣
ኣብ ዓሟቕ ማዕበል ከለና፣
መፃወድያ ሓጢኣት ሒዙና፣
ንዒ ብፅሕልና/2/ ካብ ወድኺ ኣማልድና፣
72. ድንግል መከራኺ  
ድንግል መከራኺ ንኡሽተይ ክዝክሮ፣
ብሄሮድስ ዘመን ንፍጥረት ዘሕዘኖ፣
እመ ኣምላኽ ማርያም ኣደ ኹሉ ፍጥረት፣
ከም ምስክነይቲ ተሲእኺ ንስደት ፣
           አረ ንምዃኑ ከመይ ከኣልክዮ፣
           ኣብ ግብፂ በረኻ  ዝረኸብኪዮ፣
           ከይቐትልዎ ኢልኪ ንውላድኪ ሐሲብኪ፣
           ኣብ ግብፂ በረኻ መከራ ረኣኺ፣
           መከራኺ መከራ ረኣኺ፣
ርህርህቲ ማርያም ኣብ ጊዜ ልመናይ፣
ንኽትበፅሕለይ ኣብ እዋን መከራይ፣
መከራ ዝረኣየ ፍፁም ኣይጭክንን ፣
ኣይትጨክንለይ ሓደራኺ ማርያም፣
ሓደራኺ ሓደራኺ ማርያም፣
          ኣቤት በቲ ጊዜ ዝረኣኽዮ መከራ፣
          ዘፍሰስክዮ ንብዓት ዘሕለፍኺዮ ፀውራ፣
          ኣዶ ኣማኑኤል ኣንቲ ምስክነይቲ፣
          ዕድሜኺ ፈፂምኪ ኮይንኺ ሕዝንቲ፣
    ሕዝንቲ ኮይንኺ ሕዝንቲ፣
73. አዘክሪ ማርያም 
አዘክሪ ማርያም ስደትክን ጥሜትክን
ሓዘንክን ጭንቅኽን እቲ ኩሉ ድኻምክን
ናብ ገፅ ወድኺ ዝወረደ ንብዓት
አዘክሪ አዴና ምእንተ ደቅኺ
አዘክሪ አዴና ለምንልና ምሕረት
ንፃድቃን ዋግኦም ኣምላኽ እንትኸፍሎም
በደልና ንዝበዝሐ በልዮ መሐሮም
ናትኪ ቅድስና ሞጎስ ይኹነና
      ምርኩስ ህይወት ኾይኑ ካብ ሞት የድሕነና(፪)
ጎደሎ እዩ እምነትና ምግባርና
ምሕረት ንኽንረክብ ድንግል ለምንልና
ፍቱው ወድኺ አምላኽኪ አምላኽና
እሙን እዩ ቃሉ ብኣኺ ክምሕረና (፪)
አብ ቅድሚ ሥላሴ ሞጎስ ዝረከብኪ 
ህይወት ዝህብ እዩ እቲ ቃልኪዳንኪ 
ዘፍሰስክዮ ንብዓት አብ ጊዜ ስደትኪ
የተዓርቐና ምስ ቅዱስ ወደኺ(፪)
74. ሰአሊለነ
ሰአሊለነ ኃበ ወልድኪ ሔር መድኃኒነ(፪)
ይምሐረነ ወይሰሃለነ ይምሐረነ ይስረይ ኃጢአትነ (፪)
ለምንልና ንሩህሩህ ወድኺ መድሓኒና (፪)
ይሓምረና ይቕረ ይበለና ሓጢአትና ንሱ ይደምስሰልና(፪)
75. ናይ ፃድቃን እመቤት  
         ናይ ፃድቃን እመቤት ናይ ደናግል ተስፋ፣
         ሀገር ንሃገር ዞረት ንኣምላኽ ሐቁፋ፣
         ንኣምላኽ ሐቑፋ እንትትከድ በረኻ፣
         ከም ናይ  ክረምቲ ማይ ይፈስስ ንብዓታ፣
         ንብዓታ እንትትፈስስ ከም ማይ ኽረምቲ፣
         ኣይረኸበትን ዘመድ ኣጆኺ በሃሊ፣
         ኣጆኺ በሃሊ ወዳ ኣምላኽ ከሎ
         ኣፋ ብፅምኢ ማይ ነቒፁ ውዒሉ፣
         መዓዝ ከቢድዎ ማይ ንዓኣ ምውራድ፣
         ሐሲቡ እዩ እምበር ክብሩ ንምውራድ፣
         ክብሩ ዘዋረደ ስልጣኑ ሓቢኡ፣
   ካብ ገሃነም ሓዊ ንከድሕነና እዩ፣

መዝሙር በእንተ ዕርገታ ለማርያም
76. ዕርገታ ተሰምዓ  
ዕርገታ ተሰምዓ ውስተ ሰማያት/2/
ወበዓታ/2/ ውስተ ገነት/4/አሀ
ገነዝዋ ሐዋርያት/2/
ገነዝዋ/2/ በስብሀት/4/አሀ
    ትርጉም ናብ ሰማይ ምዕራጋ ናብ ገነት እውን ምእታዋ ተሰመዐ፣
       ሐዋርያት ብኽብሪ(ብምስጋና) ገነዝዋ፣
77. ወላዲተ ቃል  
ድንግል/2/ ወላዲተ ቃል/2/፣
ዕረፍትኺ ጥሪ ነሓሰ መቓብር -ድንግል፣
ናትኪ ትንሳኤ ንበይኑ እዩ እንትንገር -ድንግል፣
ስጋኺ ኣብ ምድሪ ኣበይ ኣሎ ከም ፍጡር -ድንግል፣
ዓሪጉ ናብ ሰማይ ናብ ክርስቶስ መንበር -ድንግል፣
ስጋኺ ከዕርጉ መላእኽቲ ሰማይ -ድንግል፣
ቶማስ ብደመና ተፅዒኑ እንትመፅእ -ድንግል፣
መግነዝ ተቐቢሉ ንሐዋርያት ከርእይ- ድንግል፣
ትንሳኤኺ ንምርኣይ ብዙሕ ተመንዮም -ድንግል፣
ሐዋርያት ፆይሞም ተገሊፅክሎም -ድንግል፣
ስጋኣ ኣይተረፈን ተቐቢሩ ኣብ ምድሪ -ድንግል፣
ናብ ሰማይ ዓሪጉ ከም ወዳ ብኽብሪ -ድንግል፣
ንምርኣይ እንትህንጠው ናይ ድንግል ትንሳኤ -ድንግል፣
ዕርገታ ፈለጡ ብንፁህ ሱባኤ -ድንግል፣
ንሕና እውን ንፀልይ ንዕፆ ኣፍደገና -ድንግል፣
ካብ ወላዲተ ኣምላኽ ክንረክብ ዋጋና -ድንግል፣

መዝሙር በእንተ መስቀሉ ለእግዚእነ
78. መስቀል ብርሃን  
       መስቀል ብርሃን ንኹሉ ዓለም መሰረት እዩ ንቤተ ክርስቲያን/2/
 ሰላም ወሃቢ እዩ መድኃኒዓለም መስቀል መድሓኒት ንንኣምን ንሕና/2/፣
79. ብወንጌሉ ዝኣመንኩም  
        ብወንጌሉ ዝኣመንኩሞ /2/፣
  እንኳዕ ንብርሃነ መስቀሉ ኣብፅሓኹም/2/፣
80. ፅልኢ ብመስቀሉ ቐተለ  
       ንፅልኢ ብመስቀሉ ቐተለ/2/
 ብመስቀሉ ንሰባት ሰላም ዓደለ/4/፣
81. እሌኒ ንግስቲ  
       እሌኒ ንግስቲ ረኸበት መስቀሉ፣
 ዕንባቆም ነቢይ ዘድነቖ ግብሩ፣
82. ብርሃን ወፂኡ  
ብርሃን ወፂኡ ካብ መስቀሉ መንፀባረቒ/2/፣
ናይ ኣምላኽን ወዲ ሰብን ናይ ብሓቂ ዕርቂ፣
ንተሓጎስ ብመስቀሉ ብርሃን፣
ዕልል ንበል ብሓድነት ኩላትና፣
ተሲኡልና ጎይታ መድሓኒና፣
           እቲ ፍትው ሐዋርያ ናይ ወንጌል መምህር፣
           ኣብ ልቡ ብምሕዳሩ ናይ መስቀሉ ነገር፣
           ዮሐንስ ብምርኣዩ ስቐለቱ፣
           ሕዙን ኮነ ብምድራዊ ህይወቱ
           እናተርኣዮ ሞቱ ግርፋቱ፣
ዕሽነት እዩ ንዝጠፍኡ መሰናኸሊኦም፣
ብዓለም ጥበብ ንዝነብሩ ሐቂ ጠፊእዎም፣
ንለባም ሰብ ብእምነት ንዝነብር፣
ምልክት ድሕነት ሓቀኛ ኣርማ እዩ፣
ካብ ገሃነም ሓዊ ዘድሕን እዩ፣
            ክሳብ መስቀል ዘይተፈለየ ፃውዒቱ ኣኽባሪ፣
            ንዮሐንስ ናይ ወንጌል ሰብ ናይ ፍቕሪ መስካሪ፣
            ምስጋናና ይብፀሐዮ ካብ ምድሪ፣
            ክንድሕን ኢና ብዝርኣየና ፍቕሪ፣
      ንከተሎ ኩላትና ብግብሪ፣
83. ወሪዱ ካብ መስቀሉ  
           ወሪዱ ካብ መስቀሉ፣
     ካብ መስቀሉ ኣብሪሁ ንኹሉ/4/፣
84. ዮሞሰ ለእሊኣየ  
ዮምሰ ለእሊአየ/2/
አበርህ በመስቀልየ/2/
ትርጉም፡ሎሚ ናተይ ንዝኾኑ ብመስቀለይ ከብርሃሎም እየ፣

መዝሙር በእንተ ቅዱሳን መላእክት
85. ምስ ቅዱስ ሚካኤል
ምስ ቅዱስ ሚካኤል ወገብርኤል አዴና ንዒ ማርያም/2/
ንዒ ባርኽና ከምቶም ኣቦታትና/2/ ኣዴና ንዒ ማርያም/2/
86. ገብርኤል ሊቀ መላእክት
ገብርኤል ሊቀ መላእክት ትቐውም አብ ቅድሚ ፈጣሪ (፪)
ከይንጋገ ከይንጠፍእ ምርሐና ንኽንረክብ ክብሪ(፪)
	አምላኽና ክሳብ ንፈልጥ ንፅናሕ ብፅንዓት
ኢልካ አረጋጊዕኻዮም ንመላእኽቲ ሰማያት
ርድአና ክንፀንዕ ንሕናውን ብጸሎት
ትእዛዝ ፈጣሪ ክንሕሉ ፀኒዕና ብእምነት።
አናንያ አዛርያ ሚሳኤል ብሽም ፈጣሪኦም
ናብ ሐዊ ምስተደርበዩ ምእንቲ እምነቶም
ነበልባል ማይ ጌርካዮ ኮይንካ አብ ማእኸሎም
ንፈጣሪ አመስገኑ ካብ ሞት ብምድሐኖም።
	ናብ ፍሉሕ ማይ ክድርበዩ ምስተፈረደሎም 
ቂርቆስ ንኣዲኡ አፅኒዑ ክልቲኦም ጠንኪሮም
ብእምነት ምስ ኣተው ክንድሕን ኢና ኢሎም
ምንም ከይተጎድኡ ቀለጢፍካ በፃሕኻሎም።
87. ባሕራንኒ  
ባሕራንኒ ይቤ ዘነገደ ባሕር/2/
ርኢክዎ ለሚካኤል ወሰአንኩ ጠይቆቱ ዘይብል/2/
ትርጉም፡ባሕሪ ኣቋሪፁ ዝኸደ ባህራን ንሚካኤል ርእየዮ ክርድኣኒ ኣይካኣለን ኢሉ፡፡
88. ንቁም በበህላዌነ  
ንቁም በበህላዌነ/2/፣
እስከ ንረክቦ ለአምላክነ/2/ 
           ጎይታና እስካብ ንረኽቦ ብልዕልና፣
           ብዘለናዮ ንፅናዕ፣
እዚ ኢልካ መላእኽቲ ዘረጋጋዕኻ፣
ቅዱስ ገብርኤል ፅኑዕ ኢኻ፣
         ኣፅንዐና ብምግባር ብሃይማኖት፣
         ኣውፅአና ካብ ክሕደት፣
ቅዱስ ገብርኤል መፅናዕንዒ ትጉህ መልኣኽ፣
ንመላእኽቲ ዝመራሕኻ ናብ አምላኽ፣
         ሃይማኖትና እንትንስሕት ደኺምና፣
   ባርኸና ቅዱስ ገብርኤል ኣፅንዐና፣

መዝሙር በእንተ ቅዱሳን
89. ያሬድ አቦ ዜማ
ያሬድ አቦ ዜማ ቅዱስ ኢኻ መራሒ መዘምራን(፪)
ዜማ መላእኽቲ ኣምሂርካና ኣምላኽና ንክነመስግን
ቅዱስ ያሬድ ካህን ጥዑመ ልሳን ኢኻ ጥዑመ ልሳን(፪)
90. ገብረ መንፈስ ቅዱስ
ገብረ መንፈስ ቅዱስ ናይ ዝቋላ ሓርበኛ
አብ ውሽጢ ባሕሪ ሚእቲ ዓመት ዝፀለኻ(፪)
ሰሚዑካ ኣምላኽ  ምሒሩልካ  ንኢትዮጵያ 
ምሒሩልካ ንዓና ደቅኻ(፪)
91. ኣረጋዊ  ቅዱስ
     ፃድቅ  የዋህ  ርህሩህ  ብእሴ  እግዚአብሔር
     ኣርጋዊ  ቅዱስ  ድንግል  ገባሬ  ተኣምር
ሃፍትን ክብርን ዓለም ብፍፁም ንዒቕካ
ምእንተ ፅድቂ ኢልካ ስደት ዝመረፅካ 	
ፍቕሪ አቦን ኣዶን ኣረጋዊ ንድሕሪት ገዲፍካ
ክሕደት ልዮን ፀሊእኻ ኣረጋዊ ኢትዮጵያ መፃእኻ፡፡
ብሃይማኖት ፅንዓት ፍፁም ዝጠንከረ
ፅድቂ ንኽምስክር ገዳም ዝሓደረ
ብናይ ጎይታ ፍቓድ ኣረጋዊ ስልጣን ተዋሂቡ
ንገበል ኣዚዙ ኣረጋዊ ናብ ዳሞ ደይቡ፡፡
ብዓል ምሉእ ክብሪ ኣምላኹ ፈታዊ
ብፆም ፀሎት ስግደት ዝፀንዐ ባሕታዊ
ካብ ሞት ተሰዊሩ ኣረጋዊ ብምግባር ብእምነት
መራሒ ኮይኑና ኣረጋዊ ንኽንረክብ ምሕረት፡፡
ኣምላኽ ተቐቢሉ እቲ ሙሉእ እምነትካ 
ዓለም ንኽተምሕር ቃል ኪዳን ሃበካ
ዘሚካኤል ቅዱስ ኣረጋዊ ንዓና ደቅኻ
ምሕረት ለምነልና ኣረጋዊ ካብቲ ፈጣሪኻ፡፡


92. መሰረተ ዜማ  
መሠረተ ዜማ ወጠነ/2/ ያሬድ ካህን/2/
ያሬድ/3/ ያሬድ ካህን ጥዑመ ልሳን/2/
ትርጉም፡ጥዑመ ልሳን  ያሬድ ናይ ዜማ መሰረት ጀመረ ፡፡
93. ጊዮርጊስ ኃያል  
ጊዮርጊስ ኃያል/2/ መስተጋድል/2/
ገባሬ ተአምር/2/ ኮኮበ ክብር/4/
    ትርጉም፡ጊዮርጊስ ሓያል ብእምነት ፀኒዑ ስለዝመስክረ 
       መስተንክር ሰሪሑ ካብ አምላኽ ክብሪ ተቐበለ
94. ገብረ መንፈስ ቅዱስ  
         ገብረ መንፈስ ቅዱስ ብርሃን ዓለም እዮም/2/፣
   ንዘለዓለም የብርህ ስርሖም/2/
95. ዘንተ ሃለየ  
ዘንተ ሃለየ ወይቤ ምንተኑ ዘረብሑ አቡየ ወእምየ 
ዘኢረከቡ በቁኤተ በሲመተ ዓለም ሐላፊ (፪)
ወይቤ ቅዱስ ማር ጊዮርጊስ አንሰ አኀድግ እምኔየ 
ክብረ ዝንቱ ዓለም ዘየሃልፍ ፍጡነ አጥሪ ሊተ መንግሥተ ሰማያት (፪)
96. አባ ኣቡነ  
  አባ አቡነ/2/ መምህርነ አባ ተክለሀይማኖት/2/
   እምአእላፍ ኀሩይ/2/ አባ/6/ አቡነ ተክለሀይማኖት/2/
ትርጉም፡መምህርና ኣባ ተክለሃይማኖት ካብ ብዙሐት ዝተመረፅካ ኢኻ፣
97. ጊዮርጊስ በታ ዕለት  
      ኣብ እዋን ፈተና ጊዮርጊስ ሰማእት፣
      ስለ ሃይማኖቱ መስኪሩ ብፅንዓት፣
               ንዝኣምኖ ኣምላኽ ኣይፈልጦን ንክብል፣
               ብስልጣን ብገንዘብ ንዑኡ ንምትላል፣
               ሓሻኽር ድዲያኖስ ነገር እንትፍሕሱ፣
               ጊዮርጊስ እንታይ በለ መከራ እንትቕበል፣
       ስገድ ምስ በልዎ ሰብ ንዝሰርሖ ምስሊ፣
       ትዝ በሎ ጊዮርጊስ ናይ ኣምላኽ ህያው ቃል፣
       ምስ ሠለስቱ ደቂቅ ምስ ነብይ ዳንኤል፣
       ተኣምር እንትሰርሕ ኣብ ውሽጢ ነበልባል፣
               ቂርቆስ ምስ እንኡ ካብ ሓዊ ኣድሒኑ፣
               ዘዝሓለ ፍሉሕ ማይ ነበልባል ኣጥፊኡ፣
               ዘኪሩ ጊዮርጊስ ነቲ ሓያል ጎይታ፣
               መስቀል ምሽካሙ ኣብታ ጎልጎታ፣
       ንጴጥሮስ ንጳውሎስ ንኣቦታት መሲሉ፣
       ንሞት ኣሸኒፉ ብእምነት ተጋዲሉ ፣
       ንኽንፀንዕ ብእምነት እዛ ዓለም ንዒቕና፣
 ብጊዮርጊስ ልመና ኣምላኽ ሓልወና፣
98. ፃድቓን ሰማዕታት ብሙሉኦም  
ፃድቃን ሰማዕታት ብሙሉኦም፣
ብኣካለ ሥጋ ብኣካለ ነፍስ ብነብሲ ዘለው፣
ንኣምላኽ ለሚኖም ንዓና የድሕኑ፣
             ናይ እግዚኣብሔር ኣዕይንቱ ንፃድቃን ካብ ምርኣይ፣
             እዝኑ እውን ኣይርሕቕን ንዓኣቶም ካብ ምስማዕ፣
             ናይ ፃድቃን ፀሎት ምሕረት ተውህበና፣
             ብፀሎቶም ንእመን ከይተጠራጠርና፣
ጊዜያዊ መከራ እንተየሳቐቖም፣
ነበልባልን ሰይፍን ፍፁም ከየፍርሖም፣
ሰማያዊ ተስፋ ስለዝተርኣዮም፣
ብመከራ ኩሉ ፀንዑ ብእምነቶም፣
              እቲ ሓጢኣተኛ ነዌ ኣብ ሲኦል ኮይኑ፣
              ኣሕዋቱ ከይጠፍኡ ምሕረት እንተለሚኑ፣
              ንስኻትኩም ፃድቃን ኣብ ገነት ዘለኹም፣
              ክንደይ ትረድኡና እንትንፅውዓኩም፣
ሕፍኒ ማይ ዘስተየ ብፃድቕ ሰብ ስም፣
ኣብ ቅድሚ እግዚኣብሔር ዋጋ ኣይሰእንን፣
ኢሉ ከምዘምሃረ ጎይታ ብወንጌሉ፣
ኣሚና ንፈፅም ዋጋ ክንረኽበሉ፣
99. ኦ ፍጡነ ረድኤት  
ኦ ፍጡነ ረድኤት/2/፣
ኣገልጋሊ እግዚኣብሔር ቅዱስ ሰማዕት፣
            ሰላምታ ንዓኻ -------- ፍጡነ ረድኤት፣
            ናይ ልዳ ፀሓይ ------ ፍጡነ ረድኤት፣
            ኣብ ቕድሚ ድዲያኖስ ቐሪብካ ንፍርዲ ፣
            እሙን ኣገልጋሊ ------ ፍጡነ ረድኤት፣
            ስቓይ ዘይረትዓካ ------ ፍጡነ ረድኤት፣
            ኣኽሊል ረኸብካ መከራ ሓሊፍካ፣
ብእምነቱ ፅኑዕ ------- ፍጡነ ረድኤት፣
እሙን ምስክር ------ ፍጡነ ረድኤት፣
ዝተውሃቦ ክብሪ ክንደይ ኢልካ ክንገር፣
እንተሳቐዩኻ ------- ፍጡነ ረድኤት፣
ስለዝተዓገስካ ----- ፍጡነ ረድኤት፣
ክዝንተው ይነብር ንዘልዓለም ስምካ፣
              ናይ ፈጣሪኡ ስም ----- ፍጡነ ረድኤት፣
              ስለ ዝመስከረ ------- ፍጡነ ረድኤት፣
              ጊዮርጊስ ሰማዕት ብሰይፊ ተመተረ፣
              ናይ ስቓይ መሳርሒ ------- ፍጡነ ረድኤት፣
              ዘየፈራርሐካ------ ፍጡነ ረድኤት፣
              መንፈሳዊ ሓርበኛ ቅዱስ ጊዮርጊስ፣
ንዝሰምዖ የገርም ------ ፍጡነ ረድኤት፣
ናትካ ሰማዕትነት ------- ፍጡነ ረድኤት፣
ኣብነት ይኸውን ንኩሎም ፍጥረት፣
ገድልኻ ይዛረብ ----- ፍጡነ ረድኤት፣
ክብሪ ከም ዘለካ ------ ፍጡነ ረድኤት፣
ጊዜ ዘይስዕሮ ምግባር ሃይማኖትካ፣
100. ፅድቅኻ ተዛረብኩ  
ዜኖኩ ጽድቀከ ወነገርኩ አድኅኖተከ
ከሠትኩ ቃላቲከ ለህዝብከ ኢትዮጵያ/2/
በጸጋሁ ለመንፈስ ቅዱስ ወመሀርክዎሙ አነ ይቤ ያሬድ ካህን/2/
ፅድቅኻ ተዛረብኩ ድሕነትካ እውን መስከርኩ፣
ቃላትካ ገለፅኩ ንህዝቢ ኢትዮጵያ ፣
ብፀግኡ ንመንፈስ ቅዱስ መሃርክዎም ኣነ በለ ያሬድ ካህን/2/

101. ብፆም ብፀሎት   
ሃሌ ሃሌ ሉያ በፆም ወበጸሎት
ተመጠወ ሙሴ ኦሪተ ዓስሮነ ቃላተ
ተመጠወ ሙሴ ጽላተ ዓስሮነ ቃላተ
ሃሌ ሃሌ ሉያ ብፆምን ብፀሎትን/2/፣
ተቐበለ ሙሴ ኦሪት ዓሰርተ ቃላት፣
ተቐበለ ሙሴ ፅላት ዓሰርተ ቃላት፣

መዝሙር በእንተ ዓውደ ዓመት
102. ዓውደ ዓመት ለባርኮ  
ዓውደ ዓመት ለባርኮ ባርኮ ዓውደ ዓመት/2/
ንዒ ማርያም በምሕረት ወሣህል/2/
ዓውደ ዓመት ንምብራኽ/2/ ዓውደ ዓመት፣
ንዒ ማርያም ንምሕረት ይቅርታ/2/ እህ፣
103. ይዕቆረና  
ያብጽሐነ አመ ከመ ዮም/2/
አመ ከመ ዮም/2/ ያብጽሐነ/2/
     ንዓመታ ይዕቆረና ጎይታ/2/፣
     ከምዚ ንዓመታ ይዕቆረና ጎይታ፣
መዝሙር በእንተ ጾም
104. ንጹም ጾመ  
ንፁም ፆመ ወናፍቅር ቢጸነ/2/
ወንትፋቀር/4/ ንትፋቀር በበይናቲነ/2/
      ንፁም ፆም ኣሕዋትና እውን ንፍቶ/2/፣
      ኩልና ንፋቐር/4/ ሰላም ንግበር ኩልና ንፋቐር፣
105. ፍቅርን ሰላምን  
ኣምላኽ ተፈተነ ብፈታዊ ኽፍኣት፣
ፆም እንትምስርት ምእንታና ህይወት/2/፣
ፍቕርን ሰላምን ተፍሪ እያ ፆም፣
ፍፃመ ዘይብሉ እስካዕ ዘለዓለም/2/፣
ናይ ፆም ፍረ ኩላትና ፈሊጥና፣
ተጊህና ንሓዞ ፍረኣ ኣይሕለፈና/2/፣
106. ንፁም ንፀልይ  
    ንፁም ንፀልይ/2/ ኩላትና/2/፣
    ድሕነት ንኽረክብ ካብ መድሐኒትና/2/ ንፁም ኩላትና፣
         ወድሰብ ከይትኾን ናይ መንፈስ ድኻ፣
         ሂቡካ እዩ እሞ ዕድመ ንንስሃ፣
         ኣርብዓ ለይትን ቐትርን ክርስቶስ ዝፆመ፣
         ሓጢኣት ከይሃለዎ ምእንቲ ሰብ ደኸመ፣
ምግቢ ንሥጋ እምበር ንነብሲ ኣይኮነን፣
ብእንጀራ ጥራሕ ሰብ ኣይነብርን፣
እትትፆም እንትትፅልይ ፍቅሪ ይሃልኻ፣
ዝደኸምካ ኣይትምሰል ኣይተሕምቕ ገፅካ፣
      መከራን ሽግርን እንተበዝሐካ፣
      ንሰይጣን ሰዓሮ ኣምላኽ ተማሕፂንካ፣
      ገዳመ ቆሮንቶስ ናይ ፆም መሰረት፣
ዝናኺ ተነገረ  ኣብ ዓለም ብስፍሐት፣

መዝሙር በእንተ ንስሐ
107. ራህረሀለይ  ጎይታ
ክሳዕ መዓዝ ሕግኻ ክጥሕስ
ራህርሀለይ  ጎይታ ልቦናይ  ክምለስ (2)
ብምሕረትካ  እተዘይገዲፍካለይ
ነጊርካ  ዘይውዳእ  ብዙሕ  እዩ  በደለይ
ኣይተኣዘዘዝኩኻን  እምኒ  ኾይኑ ልበይ
       ፀጋኻ  ሃበኒ  ክእዘዝስ  ኣቦይ(2)
ህያው ቃልካ  መጊብካ  መኺርካኒ
ቅኑዕ  መንገድኻ ፈፂምካ  ኣርኢኻኒ
ግን  ኣይተለወጥኩን  ምግባር ጎዲሉኒ
ታሪኸይ ክቕየር ሓይልኻ ሃበኒ (2)
ኣይከኣልኩን  ክሕሉ ሕግኻ 
ስንፍናይ  በዚሑ  ርሒቐ ካባኻ 
ንንስሃ ኣብቀዐኒ  ብፍፁም  ፍቅርኻ 
ሂወተይ  ቀድሳ  ብቕድስናኻ (2)
ድኻመይ  ርኢኻ  እንተይኣርሓቕካኒ
ሓቑፍካ  ደጊፍካ  ይቕረታ  ሂብካኒ
ተስፋ ንኸይቖርፅ  ርህራሄኻ  ኣለኒ
በዝሒ‘ቲ  ምሕረትካ ፍፁም ደኒቑኒ (2)
108. ልመናና ስማዕ
እግዚኣብሔር ምሕረትካ ዓድለና/2/
ንዓና ደቅኻ ይቕሬታ ሃበና/2/
ልመናና ስማዕ …ፈጣሪና
በዲልናካ ኢና እሞ …ሓላዊና
ጎይታ ኽቡር ቅዱስ ምሕረትካ ሃበና
ሰላምካን ፍቕርኻን ኣይፈለየና
ካብ ርጉም ፀላኢ …ኣምላኽ ሓልወና /2/
በቲ ረቂቕ ሓይሉ ሰይጣን ከይስዕረና /2/
ድንግል ማርያም ምሕረት ለምንልና /2/
ፍቕሪ ንኽህበና እግዚኣብሔር ኣምላኽና /2/
ኣብ ቅዱስ እምነትና ኣፅንዐና /2/
ምእንቲ ክንወርስ ተስፋ መንግስትኻ
109. ወዲቐ ከይቐሪ
ወዲቐ  ከይቀሪ  ተዋሒጠ  ኣብ  ዓለም
ጎይታይ  ኣድሕነኒ  ስለ  ድንግል  ማርያም(2)
ሓይልኻ  ሃበኒ  ርኢኻ  ናተይ  ድኻም(3)
   
 ካብ  ፅባቐ  ዓለም  ዝሓልፍ  ዝፈርስ
 ኣብ ቤትካ  ክነብር ይሕሸኒ  ኣነስ(2)
 ንኸይርሕቐኒ  ፀጋ  መንፈስ ቅዱስ(3)
ብስጋይ  ደኺመ  ወዲቐ  ከይቀሪ
       ኦ  ጎይታይ ሃበኒ  ናይ  ኣዴኻ  ፍቕሪ 
                              ናይታ ድንግል ፍቕሪ
ንዓኣ  እንተሒዘስ  ኣይስእንን ‘የ ክብሪ(3)
ኣብ  ምምፃእኻ  እዋን ኣብ ግዜ ፍርድኻ
ምእንታን  ክቐውም  ምሰቶም ኣባጊዕኻ   
                                      ምስቶም ቅዱሳንካ
     ጎይታይ ፍቐደለይ  ክኾን ብየማንካ(3) 
110. ሃበና እግዚአብሔር
                                                           
ዘይውዳእ ሃፍትኻ በረከት ናይ ኢድካ(2)
ሃበና እግዚአብሔር ንዑ ናባይ ኢልካ(2)
              የብልናን  ኣብ ኢድና ቀለብ ናይ ነብስና  
    ብሓጢኣት ዓለም ዝረኸስና ኢና
    ኣብ መወዳእታ ኣብ ዳግም ምፅኣትካ
    መን ኮን ይኾን ጎይታ ዝቐውም ቅድሜኻ፡፡(2) 
    ብቐትሪ ብምሸት ፀልሚቱ ናብራና
          ብስጋዊ ፍቓድ ፍፁም ተታሒዝና
    ከይንወድቕ ከም ዴማስ ብብርቕርቕ ዓለም
    ሓይልኻ ሃበና ሎሚ መድኃኔዓለም፡፡(2)
  ንስሃ ንምእታው ክንሓስብ ከለና
  ልብና ሰዊሩ ሰይጣን እናስሐተና
  ፍቕርኻ ከይንርኢ እናኸልከለና
  ኣይከኣልናን ኣምላኽ ፀጋኻ ሃበና፡፡(2)
   ከይንፈልጥ ሓቂ መንገዲ ናይ ሕይወት
   ሓጢኣት ኣድኪሙና ኮይኑና ዓቐበት
   ሓይልኻ ሃበና ምርኩዝ ክኾነና
   ብናትካ ረድኤት ክንፀንዕ ኩልና፡፡(2)
111. ኣነ መን እየ
ኣነ መን እየ ኢልና ርእስና ንመርምር
ኣብ ቅድሚ ኣምላኽና ሓጢኣትና ንዘክር
ናይ ኣምላኽ ትእዛዝ ብኣና ተጣሒሱ
ብዝሙት ብሓሜት ኣካልና ረኺሱ
ናይ ሥጋ ጥቕሚ ሪኡ ልብና ፀኒዑ 
ሞት ክሳዕ ዝወስደና ንምንታይ ዘንጊዑ
ንንስሃ ዝኾን ካብ ሃበና ዕድመ
ንመለስ ናብ ኣምላኽ ብርሃን ከይፀልመተ
ኣሞፅ ኣብ ትንቢቱ ከምእተተንበዮ
ነፍስና ከይትጠሚ ቃሉ ንስማዓዮ
ናይ ፃድቃን ሰማእታት ናይ ድንግል ፀሎታ
ኣይፈለፈየና ኣብ ቕድሚ ልዑል ጎይታ
112. ኣይገድፈንን ጎይታ  
     ይፈትወኒ እዩ ጎይታ ኣይገድፈንን፣/2/
     ደጊመ እንትብድል ተመለስ ይብለኒ፣
     ደጊመ እንትብድል ተመለሲ ይብለኒ፣
            ብበደል መንገዲ ብሓጢኣት ጫካ፣
            እንተጠፋእኹ እውን ኣይገድፈንን ለካ፣
            ሎሚ እውን ውላደይ ኢሉ ይፅውዐኒ፣
            ኣይፀልኣንን ጎይታ ለካስ ይፈትወኒ፣
     ንስልጣን ንክብሪ ኢለ እትኽሕዶ፣
     ንገንዘብ ሃሪፈ ርሒቐ እንትኸዶ
     ዝሃበኒ ፍቕሪ ኣይቐነሰለይን፣
     ይፈትወኒ እዩ ለካስ ኣይፀልኣንን፣
            ነዚ ኹሉ ፍቕሩ ንዘይብሉ ወሰን፣
            ካብ ፅኑዕ ባርነት ንወድ ሰብ ዘድሕን፣
            ፍፁም ዝመርሐኒ ብህይወተይ ኹሉ፣
ክብሪ ምስ ምስጋና ንዕኡ የቐርበሉ፣
113. ኦ ፈጣሪና  
     ኦ ፈጣሪና መድሓኒትና ኣምላኽና ኣቦና፣
     ኣባኻ እዩ ንዘለዓለም ተስፋና፣
          መዓልቲ ምስ ለይቲ እተፈራርቕ፣
          ኣምላኽ ናትካ ጥራሕ ስራሕኻ ዘደንቕ፣
     መዓትካ ርሑቕ እዩ ዝበዝሐ ምሕረትኻ፣
     ንኩሉ ትገዝእ ብረቂቕ ስልጣንካ፣
           ብሰንኪ በደልና ብሰንኪ ጥፍኣትና፣
           እዚ ኹሉ መከራ በፅሐካ ምእንታና፣
     ሰይጣን ብተንኮሉ ከይፀምደና 
     ብሕይወት መንገዲ ናባኻ ምርሐና፣
            ናይ ዘለዓለም ኣምላኽ ናይ ፍቕሪ ናይ ሰላም፣
ጎይታና ተመስገን ክሳብ ዘለዓለም፣
114. ንድኹም ውላድኻ  
       ንድኹም ውላድኻ ከይነዓቕካ ፀዊዕኻኒ ኢኻ/2/፣
       እግዚኣብሔር ምስጋና ይብፃሕኻ/2/፣
             ዓመፀኛ ነይረ ዝሸፈትኩ ካባኻ ተፈልየ፣
             ሎሚ ተመሊሰ ብንሰሓ ንቓልካ ሰሚዐ፣
             በይነይ እየ ዝብል ነበረ ሓሳበይ፣
             ለካ ኣለኻ ኩል ግዜ ኣብ ጎነይ፣
       ናይ በደለይ ብዝሐት እናረኣኻ ዘይተፀየፍካኒ፣
       ብበዝሒ ምሕረትካ  ካብ ሓጢኣተይ ፈፂምካ ኣውፂእኻኒ፣
       ተኸቲልካ መሊስካኒ ናባኻ፣
       ኣንበርካኒ ብፍቕሪ ኣብ ገዛኻ፣
            ሐጢኣት ተሸኪመ ብመከራ ነበርኩ ብጭንቒ፣
            ዘካሪ ስኢነ ተጠቕሊለ ብሓጢኣት ጨርቂ
            ኣተሲእኻ ፀጋኻ ሃብካኒ፣
            ውላደይ ኢልካ ንኽብሪ ኣብቃዕኻኒ፣
        ናይ ምሕረት እንጀራ ንህይወተይ ባሪኽካ ሂብካኒ፣
        ዓይነይ ተገሊፁ መንገድኻ በሪሁ ተራእዩኒ፣
        ነዊሕ እዩ ፈተንኡ ብዙሕ፣
        እግዚኣብሔር ርድኣኒ ክፀንዕ፣
115. ኣብ መንግስትኻ ሕሰበኒ  
       ኣብ መንግስትኻ ሕሰበኒ/2/፣
       ብጥፍኣተይ ብዝሓት/2/ ርኢኻ ኣይትቅፀዐኒ/2/
             ብዙሕ እዩ በደለይ እንትሓስቦ፣
             ባዶ ህይወት ፀልማት ዝኸበቦ፣
             ከብደይ ፈሪሑ ይነብዕ አለኩ /2/፣         
       ዕርቃነይ ተረፍኩ ርሒቑኒ ክብረይ፣
       መሕብኢ ሰኣንኩ ተጨነቐት ነብሰይ፣
       ናይ ብርሃነይ ፋና ካብ ዓይነይ ተገፈፈ፣
       ቕድሜኻ ንምቋም ኣብራኸይ ተዓፀፈ፣
             ኣይከኣልኩን ደግፈኒ ክቖም/2/፣
             ንገነት ዘብቃዕኻ ነቲ ዓመፀኛ ሽፍታ፣
             ደግፈኒ ንዓይ ኣብታ ዕለት ንሳ፣
116. ንስሐ ንእተው  
       ንስሐ ንእተው ሐጢኣት ምስራሕ ይቕረ/2/፣
       ናይ ኣምላኽ ሰዓብቲ ንኹን ብግብርና/2/፣
117. ንዑ ንቕረብ  
ንዑ ንቕረብ ፃውዒት ከይመፀ/2/፣
ንብላዕ ስጋ ኣምላክ/3/ ደሙ እውን ንስተ፣
           በጊዕ ቐራንዮ ናይ ኣምላኽ ስግኡ፣
           ተሰዊኡልና እዩ ንክንምገቦ፣
           ርስሓት ሓጢኣትና ብንስሃ ኣንፂህና፣
           ኣሚንና ንቀበል ዉሉድ ብምዃና፣
           ምቕራብ ናብ ኣምላክ ዝግባእ ብእውነት፣
           ኣብ እርጋን ኣይኮነን እዩ ብንእስነት፣
ወርሕን ፀሐይን ደም ዝተኸድንሉ ፣
ከዋኽብቲ ሰማይ ዝረገፉሉ፣
እንሆ ቐረበ ስጋ መለኮት፣
           ቅድስቲ ኣዴና ቤተ ክርስቲያን፣
           ትእንግደና ኣላ ስግኡን ደሙን፣
           ስጋ ኣማኑኤል እኒሀ ተሰርዐ
           ዕድመ ተዓደመ ህዝቢ ተፀውዐ፣
           ደወል ተደዊሉ ንቅረብ ብዕልልታ፣
           ደሐር ኣይጠቅመናን ንብዓት ምስ ዋይዋይታ፣
     እዛ ዕድል እዚኣ ንጠቐመላ፣
     ዓለም ኣይኮነትን ብዙሕ እንፀንሐላ፣
     ሐዚ ቕረቡ ደወል ተደዊሉ፣
     ናይ ይሕለፍ ደብዳቤ ስንቂ ኣዳልው፣
     ኣይትመክሑ ጠፋኢት እያ ዓለም፣
     ኢሉ እዩ ኣምላኽና አነ እየ ተስፋኹም፣
118. ኣድሕነነ  
 አድኅነነ እግዚኦ አድኅነነ አምላክነ/2/
 ዘአድኃንካ ለነነዌ ሃገር በትንብልና ትንብልና ሣሕልከ/2/
     ኣድሕነና እግዚኦ ኣድሕነና ኣምላኽና/2/፣
     ዘድሓንካያ ንነነዌ ሀገር ብምሕረትካ ብዘደንቕ ምሕረትካ፣
119. ብበደለይ ብዝሐት  
ብበደለይ ብዝሐት ተኾይኑ ቕፅዓተይ፣
ኣይወዳእን እዩ በዝሒ እቲ ጥፍኣተይ፣
እንድዒ ፈራሕኹ አይ ሰብነተይ፣
ንጉሆን ምሸትን ክምለስ እናበልኩ፣
ሰጋእ መጋእ ክብል ዘመነይ ወዳእኹ፣
እንታይ ክብል ይኾን ክፅዋዕ ከለኹ፣
ሞት ኢዱ ዘርጊሑ ኣፅሊሉ ኣብ ልዕለይ  ፣
ካብ ስጋይ ተፈልያ እንትትኸይድ ነብሰይ ፣
መዕረፊ ቦታኣ ኣበይ ይኾን ኣበይ፣
መሐሪ ኢኻ እሞ ንዝበደሉኻ፣
ኦ ጎይታ መዓረይ ንዓይ ንባርያኻ፣
      ይቕረ እንዶበለኒ ክርእዮ ንገፅኻ፣
120. ይሓልፍ ኣሎ ዘመነይ  
ይሐልፍ ኣሎ ዘበነይ ከይፈፀምኩ ትእዛዝ ናይ ጎይታይ/2/፣
ምስ ፀዋዓኒ እንታይ እየ ክብል ናዓ/ንዒ ኢሉ ናባይ/2/፣
ብንእስነተይ ከይሰራሕኹ ሓሊፉኒ ብዙሕ አዝመራ/2/፣
ኦ ጎይታይ ካብ ሐዚ ህይወተይ ምሳኻ ከንብራ/2/፣
ንፁህ ልቢ ሃበኒ ጎይታይ ዝሓስበሉ በብዕለቱ/2/፣
ካብ ትእዛዝካ ወፃኢ ኮይነ ከይተርፍ ብኸንቱ/2/፣
ከከም ስርሑ ንምኽፋል ብግርማ መንግስቱ እንትመፅእ/2/፣
መን ይኾን ፈተና ሓሊፉ ብየማን ዝቐውም/2/፣
ከየስሕቱኹም ተጠንቐቑ እናተምሃርኩም ‘ቲ ቅዱስ ቃሉ/2/፣
ክመፅኡ እዮም ብስሙ ኣምላኽ ኢና ዝብሉ/2/፣
ትዕግስቲ ብምሓዝ ኩላትኩም ክሳዕ መወዳእታ ጠንክሩ/2/፣
በቲ ጊዜ ክኸውን እዩ ናይ ምድሓን ተግባሩ/2/፣
121. ኣዋጅ ነጋሪ ቃል  
ኣዋጅ ነጋሪ ቓል ዓው ኢሉ መስከረ
መንገዲ እግዚኣብሔር ኣቕንዑ እናበለ፣
ምስክርነቱ ካብ ኣረደአና 
ቅኑዕ መንገዲ ይኹን ንጎይታ ልብና፣
     መመክሒት ደናግል ናይ ነቢያት ገዳም፣
       ነዚ በዓል ባርኽልና ድንግል ማርያም፣
እቲ ጎቦ ይትሓት ዝጎበጠ ይቕናዕ፣
ይተዓረ ኹሉ ዝጎደለ ይምላእ
መንገዲ እግዚኣብሔር ንከተል ኩላትና፣
መዕረፊ ክኾነና ንመፃኢ ህይወትና፣
       ካብ ልብና ይጥፋእ ክፍኣትን ተንኮልን፣
       ይብዘሐልና ኣባና ፅድቅን ርህራሀን፣
       ህይወት ንኽንረክብ ኣምላኽ ተማሕፂንና
       ስጋኻን ደምካን ብኽብሪ ረኺብና፣
ብዙሕ ክዳን ዘለዎ ካብ ምእካብ ንብረት 
ንዘይብሉ ይሃብ ንኽረክብ ህይወት
ካብ በደልና ኣንፅሀና ጎይታ ሓደራኻ
ብኽፉእ ከይንጠፍእ ንሕና ባሮትካ
122. ብከሀሊነቱ  
ብከኣሊነቱ ብኣምላኽነቱ/2/
ይቕረ ይብለና ይድግፈና/2/ ብምሕረቱ፣
       እንታይ ይኽፈሎ እንታይ ይኾን ዋግኡ፣
       ንኣምላከ ምሕረት ልዑል ዝባህሪኡ፣
       ናይ ድሕነት መንገዲ ንስሃ ዝሰርዐ፣
       ንኸይንጠፍእ እዩ ዳግም ብመከራ፣
       ይቕረ ይብለና----------------------፣
እስካብ ዝምለስ ወዲ ሰብ ካብ ሓጢኣት፣
ኣይሃፅፅን ንሱ ንምውራድ መዓት፣
ብዙሕ ዝትዕግስቱ ረቂቕ ዝስርሑ፣
ሂቡ ዘይውድኦ ርህራሀ ገንዘቡ፣
      ይቕረ ይብለና----------------------

         መዝሙር በእንተ ቤተ-ክርስትያን
123. ደወልኪ
ደወልኪ ካብ ርሑቕ ሰሚዕና 
ናባኺ መፂእና ክነቕርብ ምስጋና
ቤተክርስቲያን መረበትና።
	ማዓዛኺ ጥዑም ካብ ልቢ ዘይጠፍእ
ማህሌትኪ ንነፍሲ ብሐጎስ ዝመልእ 
ኩሉሻዕ ዝናፈቕ ፈፂሙ ዘይርሳዕ።
	ወድ ሰብ ኩሉ ክኾን ክርስቲያን 
ናባኺ ይመፅእ አብ አርባዓን አብ ሰማንያን
ብጥምቀተ ክርስቶስ እኖ ትኾንዮም ንአማንያን ።
	ብደሙ ዝመስረተኪ ኣዒንቱ ዘይፍለያኪ
	መፅለሊት ምእመናን ዘይውዳእ ምስጢርኪ 
	      ህይወት ረኺብና ብስጋወደሙ ካብ መአደኺ።
124. ሰላም ንብላ ንቤተክርስቲያን
ሰላም ሰላም ንብላ ንቤተክርስቲያን (2)
ኣካል ናይ ክርስቶስ ሕብረት ናይ ቅዱሳን(2)
    ናይ ድንግል ማርያም ፍቕሪ ምስ በረከት(2)
    ይብዘሐላ ንዓለም ክኸውን መድሓኒት(2)
ናይ መስቀሉ ኪዳን እዩ መድሓኒና(2)
ብደሙ ኢና´ሞ ህይወት ዝረኸብና(2)
    ናይ ቅዱሳን ፀሎት ናይ ፃድቃን በረከት(2)
  ይሕደር ምስ ኩልና ናይ መላእኽቲ ረድኤት(2)
ብፍቕሪ ክንነብር ብፍፁም ትሕትና(2)
ጥበብካ ሃበና እግዚአብሄር አምላኽና(2)
     ፀጋ መንፈስ ቅዱስ ይሕደር ምስ ኩልና(2)
     ይፅናዕ ሃሌሉያ ዘለኣለም ኣባና(2)
125. በዓቲ ቅዱሳን  
ልቢ ዝምስጥ መዓዛ ዕጣና፣
ሕሊና ይገዝእ ዝማሬ ድጓኣ፣
በዓቲ ቅዱሳን ናይ ፀሎት ቦታኦም፣
ቤተ ክርስቲያን እያ መፀግዒቶም
ናይ መላእኽቲ ዜማ ናይ ያሬድ ዝማሬ፣
ዝሕፈሰላ ናይ ፅድቂ ፍረ፣
ይዝምሩላ ብሓደ ሓቢሮም፣
ናይ ሌዋዊ በትሪ ፀናፅል ኸበሮ፣
ቐዲሞም ዝነዓቑ ነዛ ፈታኒት ዓለም፣
ሓርበኛታት እምነት ረኸቡ ተስፍኦም፣
ናይ ገድሎም ተዓምር መብርሂ መቕረዝ፣
ናይ ሰማዕታት ኣኽሊል ናይ ስርሖም ደሞዝ፣
መውደቕየይ ይኹን ኣብ መቓብራቶም፣
መድሓኒት እዩ እሞ ተረፈ ዓፅማቶም፣
ካብ ሐጢኣት ዓለም ሎሚ እዩ ምውፅአይ፣
በዓቲ ቕዱሳን ክትኮነኒ ዓደይ፣
126. እምርኁቅሰ  
     እምርኁቅሰ ርእይዋ ወተአምኅዋ ወአእመሩ ከመ ሃገሮሙ ይእቲ/2/
     ገነት ይእቲ ነቅዓ ገነት አዘቅተ ማየ ሕይወት ማኅደር ለንጹሐን/2/
ኣብ ርሑቕ ኮይኖም ራኣይዋ ተሳለምዋ፣
ሃገሮም እውን ከም ዝኾነት ፈለጡ/2/፣
     ገነት እያ ዓይኒ ማይ ገነት፣
     ናይ ሕይወት ፍልፍል ናይ ንፁሃን መሕደሪት/2/፣
127. ቤተ ክርስቲያን ሓንቲ  
ቤተክርስቲያን አሐቲ አንቀጸ አድኅኖ ይእቲ/2/ ደብረ ምሕረት/2/
ትግሁ ባቲ/2/ ሕዝበ ክርስቲያን ኧሀ እንበለ አጽርዖ/2/
ቤተክርስቲያን ሓንቲ ኣፍደገ ድሕነት እያ ሕርይቲ/2/ ደብረ ምሕረት፣
ብኣኣ ትግሁ/2/ ህዝበ ክርስቲያን እህ ብዘይምቁራፅ ፣
128. ባርክ ለዝ ጉባኤ  
ባርክ ለዝ ጉባኤ/2/
ንጉሠ ስብሐት/2/ ባርክ ለዝ ጉባኤ
129. ነዚ ጉባኤ   
ነዚ ጉባኤና  ባርኮ ጎይታና፣
ሰላም ሃበና ፍቕሪ ሃበና ሎሚ ንኹላታና/2/፣
ሰላመ ኣብ ወወልድ ወመንፈስ ቅዱስ፣
ይሕደረና ናይ መስቀሉ ናይ ማርያም ፍቕሪ/2/፣
ናባኻ እንትንፅሊ ብሕብረት ኾይንና፣
            ለኣኸልና መንፈስ ቅዱስ ኦ ጎይታና /2/፣
130. ኢኮነ ነግደ 
ኢኮነ ነግደ ወፈላሴ ሀገሪቶሙ/2/
ሀገሪቶሙ ለቅዱሳን ኢትዮጵያ/4/
   ትርጉም፡ኣጋይሽን ስደተኛታትን ኣይኮናን፣
         ኢትዮጵያ ናይ ቅዱሳን ሃገር እያ፡፡

